4 январь, 2021, 17:19\nТеглар:Дзюдо | Ўзбекистон | Токио-2020 | Олимпиада\nЮртимизда дзюдо спорти ҳам жуда яхши ривожланган. Ҳар қандай йирик турнирларда ўзбекистонлик дзюдочилар муносиб қатнашишга ҳаракат қилади. Шунинг учун ушбу спорт тури ривожланган Япония, Мўғулистон, Россия, Жанубий Корея, Франция, Грузия каби мамлакат вакиллари ҳам ҳамюртларимизни жиддий рақиб сифатида билишади.\nОлдимизда тўрт йилликнинг энг муҳим турнири Токио Олимпиадаси кутиб турибди. Мазкур мусобақага йўлланма олиш барча дзюдочиларимизнинг бош мақсади ҳисобланади. Қувонарлиси, юртдошларимиз барча вазн тоифасида рейтингнинг лицензияни қўлга киритиши мумкин бўлган поғоналарни забт этиб турибди. Ана шулардан бири 90 кг вазн тоифасида ажойиб ютуқларни қўлга киритаётган, 2020 йилнинг энг яхши спортчиси Давлатбек Бобоновдир.\nБиз ушбу спортчимиз билан фаолияти ва келажак режалари борасида суҳбат қурдик. Қуйида ушбу интервьюни эътиборингизга ҳавола этамиз.\n- Ассалому алайкум. Аввало, йил спортчиси бўлганлигингиз билан табриклаймиз!\n- Ваалайкум ассалом. Катта раҳмат!\n- Ҳозирги кунда энг долзарб мавзу Токио Олимпиадаси, деб айта оламиз. Яъни, лицензияни назарда тутмоқдаман.\n- Тўғри, ҳозирги кундаги биринчи вазифа Токио Олимпиадасига йўлланмани қўлга киритиш бўлиб турибди. Бунинг учун ўзига хос режалар ишлаб чиқилган. Бир нечта мастерс турнирлари бор, уларда муносиб иштирок этиш учун хорижда ўқув-машғулот йиғинлари ўтказилади. Ҳозир ҳам Қатар пойтахти Доҳа шаҳрида ўқув-машғулот йиғинида бўлиб турибмиз. Умуман олганда, икки нафар қиз ва барча вазн тоифасидаги ўғил болалар рейтингнинг лицензия берувчи зонасида турибди. Агар, ҳозир йўлланма бериш якунланса эди, Ўзбекистон терма жамоаси тўлиқ таркиб билан Олимпиадада иштирок этарди. Бироқ Олимпиадага қадар, яна олтита мусобақамиз бор. Уларнинг дастлабкиси 11-13 январь куни бўлиб ўтадиган Доҳадаги мастерс турниридир. Ундан сўнг, бешта мусобақа қолади. Биз ушбу турнирларда яхши қатнашиб, ўзимизга керакли бўлган қимматли очколарни қўлга киритишга ҳаракат қиламиз.\n- Ҳозирги кунга келиб, рейтингда неча очко жамғаргансиз?\n- Олимпия рейтингида ўз вазн тоифамда 2689 очко билан 18-ўринда қайд этилганман.\n- Аслида, рейтингда нечанчи ўриндагилар лицензияни қўлга киритади?\n- 22-ўрингача бўлганлар ушбу йўлланмани қўлга киритади. Юқорида таъкидлаб ўтдим, мен 18-поғонадаман. Лекин юқорида бир давлатдан икки нафар дзюдочи ҳам борлигини инобатга олсак, бормайдиганлари ҳисобига 14-ўринга кўтариламан.\n- 90 кг вазн тоифасида жаҳонда жуда кучли рақиблар мавжуд. Жумладан, Ҳусейн Холмурзаев, Николас Шеразадашвили, Муҳаммадали Мехдиев, Неманья Маждов, Шаичиро Мукаи ва яна кўплаб моҳир дзюдочилар бор. Уларнинг қай бирлари сиз учун ноқулай рақиб ва кимларни Токио Олимпиадаси фаворитлари сафига қўшган бўлардингиз?\n- Рақибларни барчасини фаворитлар сафига қўшган бўлардим. Санаб ўтганларингиз ва яна бошқа рейтингда юқори ўринларни банд этиб турганлар билан баҳс юритганман. Ютганман ва мағлубиятга ҳам учраганман. Бир сўз билан айтганда, ҳаммасини ўзига яраша ноқулай томонлари бор.\n- Барибир ҳар бир спортчини принципиал рақиби бўлади. Мисол учун Ришод Собировни Хираоки Хираока ва Арсен Галстян ёки Абдулла Тангриевни франциялик Тедди Ренер, қирғизистонлик Юрий Краковецкийга қарши тўқнашувларини эслаб ўтишимиз мумкин. Сизда ҳам бордир?\n- Тўғри, шунақа рақиблар бўлади. Мисол учун, венгриялик Кристиан Тот ва испаниялик Николас Шеразадашвилини шундай рақибларим қаторига қўшишим мумкин. Улар билан ҳамма мусобақаларда медаллар учун курашиш босқичида тўқнаш келамиз. Аммо уларга қарши тайёрланиб бориб, дастлабки босқичларда бошқа рақибларга ютқазиб қўйиш эҳтимоли ҳам бор. Шунинг учун барча рақибларга жиддий қараш лозим.\n- Ўзбек дзюдосининг ривожида барибир ўзбек миллий курашининг ҳам ўрни бор. Демоқчиманки, ўзбек курашида тобланган кўплаб, ҳамюртларимиз дзюдода ҳам муваффақиятларга эришган. Сиз ҳам аввал миллий кураш билан шуғулланганмидингиз?\n- Албатта, ўзбек дзюдосининг ривожида миллий курашимизнинг ҳам ўрни бор. Ҳозирги терма жамоада ҳам фаолиятини миллий курашда бошлаганлар бор. Лекин мен Самарқанд олимпия захиралари коллежида дзюдо бўйича шуғулланишни бошлаганман.\n- Самарқанд ҳақида айтиб ўтдингиз. Ушбу вилоятда кураш турлари жуда яхши ривожланган. Бунга сабаб нима?\n- Бу борада Самарқанд олимпия захиралари коллежи муҳим ўрин тутади. Бу даргоҳда кураш турлари жуда яхши ривожланган ва шароитлар ҳам аъло даражада. Шунингдек, тажрибали мураббийларнинг меҳнатини ҳам айтиб ўтган бўлардим.\n- Шароитлар ҳақида ҳам сўз юритдингиз, дзюдо федерацияси раҳбарияти янгиланди ва янги раҳбарият сизларга қандай қулайликларни яратиб бермоқда?\n- Албатта, янги раҳбарият келганига ҳам бир йилдан ошди. Ҳозирда терма жамоа учун федерация томонидан ажойиб, ҳавас қилгулик даражада шарт-шароитлар яратилган. Ўзига хос рағбатлантириш, молиявий жиҳат, барча қулайликларга эга залларни айтишим мумкин. Хуллас, барчаси аъло даражада.\n- Терма жамоа мураббийи ҳақида ҳам фикрингизни билдириб ўтсангиз. Яъни, Илиас Илиадис қандай мураббий? Одатда, терма жамоани бошқариш учун кучли психолог бўлиши зарур. Унда бу хислат қандай ривожланган?\n- У жуда тажрибали мураббий. Тажрибалиги шундаки, у ўз вақтида кучли спортчи бўлган. Шунингдек, Ўзбекистон терма жамоасига келишдан аввал, Чеченистонда икки йил фаолият юритди. У ажойиб руҳшунос ва мотиватор. Унинг ўзи бизга намуна бўлиб, биздан-да кўпроқ машғулотларни ўтказади. У машғулотлар вақтида мураббий, ундан ташқарида эса ўзини дўстингиз каби тутади. Мусобақаларда мураббий сифатида Илиадиснинг ўтириши ҳам жуда катта мотивация беради.\n- Янглишмасам, Илиадиснинг ўзи ҳам спортчилик фаолиятида 90 ва 100 кгда татамига чиққан. Шу нуқтаи назардан, унинг сиз билан ишлаши янада қулай бўлса керак. Эҳтимол, спарринг ҳам тушиб кўргандирсизлар. Шундай бўлса, у ҳали ҳам яхши формадами? :)\n- Тўғри, у ҳам шу вазн тоифаларида курашган. Албатта, машғулотларда биргаликда кўп ишлаймиз. Барибир аввалги Илиадис бўлмаса ҳам, ёшига нисбатан жуда юқори жисмоний ҳолатга эга.\n- Илиадис сизлар кутмаган, ноодатий қандай машғулотларни олиб кира олди?\n- Куч ва жисмоний ҳолатга боғлиқ биз кутмаган машғулотлар жараёнини олиб кирди. Бунинг натижаси бизга жуда ҳам сезилмоқда. Карантин вақтида ҳам бизга кўрсатмалар бериб, жуда қаттиқ назорат қилди.У ўз ишига жуда масъулиятли инсон.\n- Умуман олганда сиз ўзбек дзюдочиларидан кимларга ҳавас қилардингиз?\n- Ришод ака Собировга ёшлигимдан ҳавас қилардим. У нафақат Ўзбекистонда, балки бутунжаҳон дзюдосининг афсонаси ҳисобланади.\n- Фаолиятингизни фақат дзюдо билан боғлаганмисиз ёки вақти келиб, ММАда ҳам ўзингизни синаб кўришингиз мумкинми? Чунки, ММА оламида ҳам кўп дзюдо вакиллари ўз жангларини ўтказади. Қолаверса, бу яккакураш тури билан "партер"да яхши натижалар қайд этиш мумкин?\n- Ҳозирча бутун диққат эътиборимни дзюдога қаратганман. Бош мақсадим Олимпиадада ижобий натижа қайд этиш. Фаолиятимни бошлаганимдан буён, оила билан доим бирга бўлишдан, дўстлар даврасида юришдан воз кечиб, шу Олимпиадага қадар бўлган босқични босиб ўтдик. Энди, Токиода ҳам ўзимизни кўрсатишимиз лозим. Шунинг учун бошқа спорт турларини ўйлаганимиз йўқ.\n- Неча маротаба Ўзбекистон чемпиони бўлгансиз, умуман қайси турнирларда ғолиб ва совринли ўринларни қўлга киритгандингиз?\n- Тўрт маротаба Ўзбекистон чемпиони бўлганман. Ҳиндистонда бўлиб ўтган Осиё чемпионатида биринчи ўрин, Берлинда ўтган Германия очиқ кубогида биринчи ўрин, Бокуда ташкил этилган “Ислом бирдамлик ўйинлари”да учинчи ўрин, Осака катта дубулға турнирида иккинчи ўрин, Тошкент Гран-Присида биринчи ўрин, Дюссельдорф катта дубулға турнири ғолиблигини қўлга киритганман.\n- 90 кг вазн тоифасида ўзбекистонлик яна қайси дзюдочиларни келажаги порлоқ, дея эътироф этган бўлардингиз?\n- Ўзимни яқин дўстларимдан бири Шермуҳаммад Жандриевни айтиб ўтишим мумкин. У келажакда жуда яхши натижалар қайд эта олишига ишонаман.\n- Мазмунли суҳбат учун раҳмат. Ўйлаймизки, бизни Токиода ҳам хурсанд қила оласиз!\n- Эътибор учун раҳмат. Бизни фаолиятимизга бефарқ бўлмаганларга ва қўллаб-қувватлаб турган халқимизга ўз миннатдорчилигимизни билдирамиз. Албатта, яхши натижалар билан уларни хурсанд қилишга ҳаракат қиламиз.


ВОБКЕНТ ТУМАН ҲОКИМИ ЎРИНБОСАРИ "ЧАНГАРОН" МАҲАЛЛАСИ ҲУДУДИДАГИ АҲОЛИ БИЛАН УЧРАШУВ ЎТКАЗДИ\nВобкент туманидаги 1-сектор ҳудуди ҳисобланган "Чангарон" маҳалласида бугун туман ҳокими ўринбосари Ғ.Жунаитовнинг маҳалла аҳолиси билан учрашуви бўлиб ўтди.\nУчрашув аввалида туман ҳокими ўринбосари мамлакатимиз сиёсий, ижтимоий ва иқтисодий ҳаётида кечаётган кўламли ислоҳотлар, аҳолининг турмуш даражасини юксалтириш, мавжуд камчилик ва муаммоларни бартараф этиш, хусусан туман секторларида қилинаётган ишлар ҳақида тўхталиб ўтди.\nШундан сўнг туман ҳокими ўринбосари Ғ.Жунаитов "Чангарон"маҳалласидаги"Темир дафтар","Аёллар дафтари",ва"Ёшлар дафтарига" турадиган фуқаролар билан алоҳида суҳбат қилди. Уларнинг айримларини иш билан банд қилиш, паранда олиб бериш,лимончиликни йўлга қўйиш,чорва моллари олиб бериш,тикувчилик билан шуғулланиш каби таклифлар берилди.\nШунингдек аҳолининг ариза ва шикоятлари тингланди. Жумладан, таълим кредити, газ таъминотидаги муаммолар, ер олиш, йўлни таъмирлаш иш билан бандлик каби масалалар кўтарилди.


Техника фанлари доктори, профессор 1945 йил 27 февралда Туркистон шахрида, хизматчи оиласида таваллуд топган. 1952-1962 йиллар А.Навоий номли кундузги ва кечки ишчи ёшлар мактабларида тахсил олган. Меҳнат фаолиятини 15 ёшида автомобиллар чилангари лавозимида бошлаган. Мактабни битиргач, шу йили Тошкент политехника институтанинг механика факультети, автомобил транспорта эксплуатацияси мутахассислигига ўқишга кириб, 1966 йилда институты и имтиёзли диплом билан 4 йилда тамомлайди. Институтни тугатгач, кафедра мажлиси карори билан (мудир, мархум профессор Абрамов Н.С.) стажёрликка кабул килинди. 1971 йил Москва автомобил-йўллар институтида (МАЙИ)капитал таъмирланган автомобилларнинг сифатини ва ишончлилигини ошириш муаммоларига батишланган диссертациясини ёклайди. Аспирантура давомида СССР автомобилсозлик вазирлиги қошидаги техник-иктисодиёт кенгашида (автомобилларни таъмирлаш гуруки) ва Москва шахар Билим жамиятида илмий котиб булган. Фан номзоди бўлгач, СССР куролли кучларига чакирилиб, харбий заводда хизмат килган. У 1984 йил МАЙИда йултранспорт комплекси системаси фаолиятининг самарадорлигини ошириш муаммоларига батишланган «Автомобил транспорти ва автомобил йуллари», «Йул қуриш ва қурилиш машиналари» мутахассисликлари йуналишларида докторлик диссертациясини ёкдайди.\nKo'rip chiqildi: 66\nTехника фанлари доктори, профессор, Ўзбекистонда хизмат кўрсатган фан арбоби, ЎзҚХФА мухбир аъзоси, Қорақалпоғистонда хизмат кўрсатган транспорт ходими Қодиров Сарвар Муқаддирович Республикада тан олинган ўзбек олимлардан биридир. У 1940 йил 11 февралда Тошкент шаҳрида туғилган. У бутун ҳаётини Олий таълим ва фан ривожига бағишлаган инсон. 1964-1968-йиллар Москва автомобил-йўллар институти "Автотрактор двигателлари" кафедрасида мақсадли аспирантурада ўқиган ва 1969-йили МАДИда номзодлик, ҳамда 1984-йили Ленинград қишлоқ хўжалик институтида докторлик диссертацияларини ҳимоя қилган. 1976-йили Республикада биринчилардан бўлиб техника соҳасидаги дарсликни ўзбек тилига таржима қилган ва у "Автомобил двигателлари" номида (30 б. т.) "Ўқитувчи” нашриётида чоп этилади. Кейинчалик, 1980-1992-йилларда "Долговечность автотракторных дизелей в условиях Средней Азии”, "Ички ёнув двигателлари", "Двигател ва автомобиллар назарияси", "Трактор двигателларини унумли ишлатиш”, "Автомобильные и тракторные двигатели", "Автомобил ва трактор двигателлари" дарсликларини яратади. 1989-йилда унга "Ўзбекистонда хизмат кўрсатган фан арбоби" унвони берилади. 1991-йили эса Ўзбекистон қишлоқ хўжалик фанлар академиясига мухбир-аъзо бўлиб сайланади. 1995-йили Теҳрон (Эрон)да бўлиб ўтган Жаҳон илм-фан анжумани (фестивали) унинг "Автомобильные и тракторные двигатели" дарслигини Халқаро Ал-Хоразмий мукофотига муносиб кўради. Бу дарслик ўз вақтида 15 та Шарқ давлатларининг университетлари томонидан сотиб олинган ва дарслик сифатида фойдаланилади.\nKo'rip chiqildi: 104\nТехника фанлари доктори, доцент, илмий ишлар проректори 1955 йил 19 май куни Тошкент шахрининг Юнусобод туманида хизматчи оиласида тавалут топтан. (Отаси - Мухитдинов Анвар Максудович Ўзбекистонда темир-бетон кўприклари конструкциялари ва лойихдлаш бўйича техника фанлари номзоди, доцент, катта мутахассис булган, 2004 йил вафот этган. Онаси - Мухитдинова Тўрапошша Fулгомовна тулик, урта маьлумотга эта булмаган, уй бекаси булиб, беш фарзандининг уаммаларини олий маълумотли, фан номзодлари булиб шаклланишига асос солган. 2001 йили ҳаёгдан куз юмган. Оилада икки ўғил ва уч киз вояга етган. Акмал 1962 йилда тошкентдаги 20-урта мактабга бориб, 1972 йилда уни аъло бахоларга битирди. Шу йили илк бор очилган Тошкент автомобил ва йуллар институтига (ТАИ И) «Автомобил транспорта мухап- диси» ихтисослиги буйича укдгшга кириб, 1977 йили имтиёзли диплом билан битирди.\n1937 йил Самаркандда туғилган.\n1960 йилда Ўрта Осиё Политехника институтининг «Механика» факультетини «Автомобил транспортидан фойдаланиш» мутахассислиги бўйича тамомлаган.\n1962-1970 йилларда - аспирант, катта ўкитувчи, «Автомобиллар» кафедрасида доцент. 1970- 1972 йилларда - Тошкент Политехника институтининг «Автотрактор двигателлари» кафедраси мудири. 1967 йилда номзодлик диссертациясини ёклаган.\n1972-1974 йилларда - Тошкент Автомобил-йуллар института (ТАЙИ) «Автотранспорт» факультети декани, 1974-1981 йилларда шу институтининг илмий ишлар бўйича проректори. 1979 йилда докторлик диссертациясини ёкдаган.\n1981-1984 йилларда - Олий таълим вазирининг ўринбосари. 1984-1987 йилларда - ТАЙИ «Автомобилда ташишлар» кафедраси мудири.\n1987-1995 йилларда - ТАЙИ илмий ишлар бўйича проректор.\n1996 йилдан - «Ўзавтотранс-техника» Илмий ишлаб чикариш бирлашмаси директори ўринбосари, кейинчалик Тошкент шахар «Транспоргнинг барча турлари фаолиятини мувофиклаштириш Маркази»нинг маслахатчиси.\nУмумий иш фаолияти доирасида 27 та фан номзодларни тайёрлаб, 300 дан ортик, илмий ишларни чикарган, 40 дан ошик авгорлик гувокномаларга ва чет элдаги тўққизта олийгохларнинг «Фахрий доктор» унвонига эга.\nИлмий фаолиятининг асосий йўналишлари: «Енгил углеводород ёнилгиларнинг ёниш жараёнини такомиллаштириш (шу жумладан ракета ёқилтилари)», «Экологик муаммолар», «Турли транспортнинг фаолиятини мувофиклаштириш».\nТурмуш уртоги Анжелина Григорьевна - педагог, ТАЙИда рус тилидан сабок берган, ўгли - мукандис.


06 март 2021, Тошкент вақти: 13:58\n"Жарима ва бошқа мажбурий тўловларнинг жуда катта қисми давлат бюджетига ўтмасдан ҳуқуқ-тартибот ташкилотларининг ўз тасарруфида қолаётганлигининг қонуний эканлигига шубҳа йўқ, аммо ушбу қонунларнинг давлат ва халқ манфаатларини кўзлаб қабул қилинганлигига асосли шубҳа мавжуд".\nБу ўзбекистонлик Мирзо Субхановдан келган хулосадир. Шубҳаларига нима асос бўлганини у қуйида эълон қилаётганимиз блогида баён қилган.\nНизомнинг 24¬1- моддасида эса:\n«Истеъмолчиларни электр, газ, ичимлик сувига қайта улашдан тушган маблағлар қуйидагича тақсимланади:\n• 25 фоизи ― Бюро марказий аппаратининг ҳисоб рақамига ўтказилади;\n• 25 фоизи ― Бюронинг тегишли ҳудудий бошқармаси ҳисоб рақамига ўтказилади;\n• 50 фоизи ― Бюронинг туманлар (шаҳарлар) бўлимлари ихтиёрида қолади» - деб кўрсатилган.\nАҳоли ва ташкилотлар томонидан тўланаётган ушбу мажбурий тўловларнинг давлат бюджетига йўналтирмасдан тўлиқ мажбурий ижро бюроси ихтиёрида қолаётганлиги манфаатлар тўқнашувига олиб келмоқда. Бюро ходимлари давлат ва халқ манфаатларини ҳимоя қилиш ва давлат бюджетини тўлдириш учун эмас, балки ўз ташкилотларининг шахсий ҳисобини тўлдириш мақсадида истеъмолчиларни жаримага тортган бўлмоқда.\nҲуқуқ-тартибот органларининг банкларга омонат қўйиб даромад олаётганлиги уларнинг тижорат билан ҳам шуғулланаётганлигидан далолат беради ва уларнинг мустақил назорат қилувчи орган сифатидаги фаолиятига салбий таъсир кўрсатиши мумкинлигини алоҳида айтиб ўтиш керак.


Мексикада оммавий қабрларда 60 га яқин инсон жасади топилган - BBC News O'zbek\nШимолий Мексика расмийлари саккиз оммавий қабрда 60 га яқин инсон жасадини топганларини айтганлар.\nТамаулипас штати мулозимлари, жасадлар икки ҳафта илгари наркомафия гуруҳи деб кўрилганлар томонидан ўғирлаб кетилган автобус йўловчиларими ёки йўқлиги текширилаётганини маълум қилганлар.\nТамаулипас Мексиканинг гиҳёванд моддалар савдосига алоқадор зўравонликлар энг кучайган штатлардан биридир.\nЖасадлар Сан Фернандо ҳудудидаги саккиз жойга алоҳида-алоҳида кўмилган бўлган, 43 инсоннинг жасади бир жойдан топилган.\nШтат расмийларидан бирининг айтишича, жасадлар 10 ёки 15 кун илгари ўлдирилган бўлиши мумкин, бу йўловчи автобуси тўхтатилиб, ундаги йўловчилар мажбуран туширилгани ҳамда номаълум томонга олиб кетилгани кунларига мос тушади.\nРасмийлар 11 кишининг ҳибсга олинганини, гаровгирлар қўлида ушлаб турилган беш киши озод қилинганини айтганлар.\nБундан ҳам даҳшатли топилма Тамаулипасда ўтган йили августида ҳам топилган, ўшанда оммавий қабурларда 72 инсон жасади аниқланган.\nБу инсонларнинг наркомафия аъзолари буюрган ишни бажаришдан бош тортган Марказий ва Жанубий Америка мамлакатларидан бўлган мигрантлар бўлгани хабар қилинган.\nСўнгги даҳшатли топилмалар Мексика бўйлаб ноқонуний гиёҳванд моддалар савдосига алоқадор зўравонликларга қарши оммавий юришлар бўлиб ўтаётган пайтга тўғри келган. Мескико Ситида йиғилган минглаб намойишчилар "Бошқа қон тўкилмасин" дея ҳайқирганлар.\nАйрим намойишчилар Президент Фелип Калдероннинг истеъфосини талаб қилганлар, уларнинг сўзларига кўра, президентнинг наркокартелларга қарши бошлаган стратегияси қон тўкилишини кўпайтирган.\nНамойишчилардан бири Хавьер нега одамлар намойишга чиққанлари ҳақида шундай деди:\n"Кўпчилигимиз ҳукуматнинг кураш сиёсати билан рози эмаслигимизни одамлар кўриб турипти. Гиёҳванд савдогарларига қарши олиб бораётган кураш йўлидан, бу урушни бошлашдан олинги кўп нарсалардан бир рози эмасмиз. Одамлар таълимнинг биринчи нарса эканини айтаяптилар. Мексикада гиёҳванд савдоси кўпайиб бораётганининг сабаби - кўп одамларнинг бундан бошқа пул топиш йўли йўқ. Агар ҳукуматдагилар гиёҳванд савдосидан тушаётган пулларни олишмаса, буни дастаклашмаса наркотик бизнеси ҳам кўпаймайди", дейди намойишчи Хавьер.\nМексика Президенти Флеип Калдерон наркокартелларга қарши курашни 2006 йил декабрида бошлаган эди.\n2011 йилнинг январида Мексика ҳукумати шу вақт давомида қарийб 35 минг киши қурбон бўлгани ҳақида маълумотларни ошкор этган.\nҚурбонлар орасида гиёҳванд моддалар савдосига алоқадор шахслар, хавфсизлик кучлари ходимлари ва мутлақо бегуноҳ тасодифий шахслар бор.\n30 мингдан ортиқ инсон қатл қилишга ўхшаш қотилликларнинг, 3000 дан зиёд киши отишмаларда, яна беш юз киши эса бошқа қарама-қаршиликлар қурбони бўлишган.\nКузатувчиларга кўра, собиқ иттифоқчи картеллар ёки гиёҳванд моддалар савдоси билан шуғулланадиган гуруҳлар ўртасида бўлиниш юз берган.\nКартелларга қарши курашда 50 мингдан ортиқ полиция кучлари ишламоқда.\nҲукуматга кўра, рекорд даражада гиёҳванд моддалар мусодара этилган, картелларнинг юқори лавозимли раҳбарлари ҳибсга олинган ва ё ўлдирилган.\nАммо картеллар ҳам армия билан ва ҳам ўзаро уришмоқда, бу эса табиийки зўравонликни авж олдирган.


Toyota пўлат етишмовчилиги сабабли тўхтатилган заводларини қайтадан ишга туширди » Скачать музыку бесплатно новинки музыки 2016-2017\nToyota пўлат етишмовчилиги сабабли тўхтатилган заводларини қайтадан ишга туширди\nКомментариев: 0 Просмотров: 364 Дата: 15-02-2016, 18:43 Дунёдаги энг йирик автомобилсозлик компанияси – Toyota Motor Япониядаги 16та заводи фаолиятини қайтадан йўлга қўйди. Улар 8 февраль куни бир қатор эҳтиёт қисмлар ва деталлар учун ишлатиладиган махсус темир етишмаслиги сабабли тўхтатилган эди. ТАСС хабарига кўра, бунинг натижасида Toyota Motor 70-80 мингта автомобилни ишлаб чиқара олмади ва эндиликда уларнинг ўрнини тўлдириши лозим. Корпорациянинг ишлаб чиқаришни вақтинчалик тўхтатиб туришига Айти префектурасидаги махсус темир тайёрлаб берадиган заводда рўй берган портлаш сабаб бўлган эди. Портлаш 2016 йилнинг 8 январида юзага келган. Оқибатда ҳеч ким жабр кўрмаган бўлса-да, ишлаб чиқариш линияси жиддий зиён кўрди, таъмирлаш ишлари эса март ойида якунига етади. Шу боис Toyota Motor вақтинчалик бошқа етказиб берувчини топишга мажбур бўлди. Бугунги кунда Японияда компаниянинг 16та автомобиль ва бутловчи қисмларни ишлаб чиқарадиган заводи мавжуд. Уларда ҳар куни 13-14 минг дона машина тайёрланади. Барча заводларнинг бир вақтда тўхтаб қолиши эса охирги марта 2011 йилда содир бўлган кучли зилзила ҳамда цунамидан сўнг кузатилган эди. Эслатиб ўтамиз, Toyota 2015 йилда сотилган автомобиллар сони бўйича дунёдаги биринчи ўринни қайтадан қўлга киритди. Жорий 2016 йилда компания 10,2 миллион дона машина сотишни режалаштирмоқда. Уларнинг қарийб 4 миллионтаси Япония ички бозорига тарқатилади. - деб хабар бермоқда Carzone.uz нашри.


АҚШда амалдорларга иқлим ўзгаришини иқлим ўзгариши деб аташ тақиқланди\n16:19 / 08.08.2017\nАҚШнинг қишлоқ хўжалиги вазирлиги амалдорларига иш ҳужжатлари ва расмий ёзишмаларда “иқлим ўзгариши” иборасини қўллаш тақиқланди. Бу ҳақда The Guardian вазирлик ва табиий ресурсларни асраш хизмати ўртасидаги электрон ёзишмага асосан хабар бермоқда.\nШу тариқа, “иқлим ўзгариши”нинг ўрнига “экстремал об-ҳаво шароити” деб, “иқлим ўзгаришига мослашиш”нинг ўрнига “экстремал об-ҳаво шароитларига чидамлилик”ни, “буғ газларини чиқариб ташлашни камайтириш” ўрнига эса – “тупроқнинг табиий қисмини кўпайтириш” деб ёзиш керак экан.\nЁзишмада вазирликнинг кўплаб ходимлари талаблардан ташвишда эканликлари ва уларга сўзлар ҳамда ибораларнинг аниқ рўйхатини юборишни сўрашган. Баъзилар эса бундай ҳолатдан норозилик ҳам билдирган.\nЭслатиб ўтамиз, 1 июнь куни Трамп АҚШ иқлим бўйича Париж келишувидан чиқиши ҳақида маълум қилди. У келишувнинг молиявий ва иқтисодий талабларини қоралаб чиқди. Бироқ, Трампнинг қўшимча қилишича, Қўшма Штатлар Париж келишувига қайта кириш бўйича музокараларни бошлаши мумкин. Бунинг учун АҚШга қулай бўлган шартлар талаб этилади.


Шоҳжаҳон Эргашев навбатдаги жангига тайёргарликни бошлади\n24 февраль, 2018, 15:54 1928\nПрофессионал боксда ўн иккита жанг ўтказиб, уларнинг барчасида рақибларини нокаутга учратган енгилмас боксчимиз Шоҳжаҳон Эргашев Sports.uz мухбирига хабар беришича, АҚШда ўзининг навбатдаги жангига тайёргарликни бошлади.\nАввал, Шоҳжаҳон жорий йилнинг 28 апрель куни Нью-Йоркда навбатдаги жангини ўтказиши ҳақида хабар берган эдик. Бироқ ушбу баҳсда у кимга қарши рингга кўтарилиши ҳозирга қадар номаълум бўлиб турибди.\n“Насиб қилса мен 28 апрель куни рингга чиқаман. Ҳозирча менга ким рақиб бўлишини билмайман. Мен рейтингда 12-поғонада турибман. Шу сабабли ҳам рейтингда мендан юқорида турган чарм қўлқоп усталарининг бири билан рингга чиқишим мумкин. Рақибим ким бўлишидан қатъий назар мен ушбу жангга тайёргарликни бошладим”, - дейди Шоҳжаҳон.\nБоксчимиз АҚШнинг Детройт шаҳрида шуғулланмоқда. Машғулотларда у дастлаб жисмоний ҳолатини янада яхшиловчи машқларни бажаради. Шунингдек, у босқичма-босқич техник ва тактик ҳамда спарринг машғулотларда ҳам иштирок этади.\n“Бу ердаги машғулотлар бизнинг юртимиздагидан фарқ қилади. Америкада профессионал боксчилар кучли режа бўйича кунлик машғулотларда иштирок этадилар. Мисол тариқасида айтадиган бўлсам, Ўзбекистонда бир кунда уч маҳал икки соатдан машғулотлар ўтказилса, Америкада бир маҳал 6-7 соат шуғулланамиз. Мураббийларим жуда талабчан ҳатто бир зарбани тўғри бериш учун кун давомида такрорлаймиз”, деб тўхталиб ўтди Ш. Эргашев.\nУмид қиламизки юксак иқтидор эгаси, енгилмас боксчимиз Шоҳжаҳон Эргашев навбатдаги жангида ғалаба қозонади ва халқимизнинг ишончини оқлайди.


BBCUzbek.com | Bosh Sahifa | Кўнмаслик саодати, ҳижрат ва шеърият ҳақида\nМуҳаммад Солиҳ шеърларида улғайиб келаётган миллат озодлиги ОРЗУси тобора қатъийлаша бориб, муайян ғоя – сиёсий кураш қуролига ҳам айланди\nМуҳаммад Солиҳ ҳақидаги лавҳани тингланг\nМуҳаммад Солиҳ: Шеърият мен учун қисқа қилиб айтганда, яшаш тарзи, яшаш шакли эди. Нафас олиш шакли, дунёга қараш шакли эди. Шеърият ҳамма нарса эди...\nШу сўз учун ўн аср аввал боши кетган бўларди унинг...\n...иссиқхонадан ташқарида Муҳаммад Солиҳ бор эди...\nҲамид Исмоил: Ўзбек шеъриятида биргина “юрак “ деган сўзни олинг. Чўлпондан бошласак, “ кўнгил сен бунчалар нега кишанлар бирла дўстлашдинг” дейди ва юракни “қул” айлантиради. Усмон Носир юракка “ соз “ деб ном беради. “Юрак сенсан менинг созим...” Олтишинчи йилларга келиб Эркин Воҳидов “юрак”ни уммонга менгзайди... Саксонинчи йилларда эса Муҳаммад Солиҳ “юрак”ни юрак сифатида тасвирлайди. У сўзга сўзлигини қайтариб берган шоирдир.\nШоирнинг истиқлолдан олдинги йилларда ёзилган шеърларида “орзу” калимаси ниҳоятда кўп учрайди: “Агар орзулардан чарчасанг...”, Қўлни теккизмоқлик сенга - бу орзу… (1975), “Асрларни тешар Қорачиқ / Ёнган орзуларнинг метин кўмири...” (1975), “Тўрт девор ичида ўтириб / Қанот орзу этмоқ ундан ҳам ёмон...”, Апелсинни орзу қил, ҳеч қаерда йўқ aпелсинни...” (1982) ва ҳоказо. Бу ҳолат бир қанча шеърлари сарлавҳасига ҳам кўчган: “Агар орзулардан чарчасанг”, “ “Ёнган орзулар”, “Орзу қил”, “Орзу фуқароси” ва ҳоказо. Ҳатто “Орзу” деб аталган иккита шеъри ҳам бор.\n"Ўғри" деб ном олар қарғалган миллат.\nБизнинг авлод ҳали Шўроларнинг илиқ қучоғидан чиқиб улгурмаган эди. Аммо бизга нимадир етишмас эди, қанақадир ишончсизлик бўшлиғи юзага кела бошлаганди... Ўша бўшаб бораётган дунёмизни Муҳаммад Солиҳнинг шеърлари ва шоир ҳақидаги у ёқ-бу ёқдан эшитган гапларимиз тўлдира бошлади. Биз бирданига, таъбир жоиз бўлса "анойи"лардан эмаслигимизни англаб қолдик. Ёппасига тарихдаги улуғларимиз ҳақида ўргана бошладик, Шўроларга қарши авваллари мисли кўрилмаган нафрат шакллана бошлади ичимизда... Муҳаммад Солиҳнинг шеърларини ўқийдиган ва баҳс эта оладиган талабаларга бошқалар қандайдир яширин ҳурмат, озгина шубҳаланиш билан қарар эди... “Қарагин-а, қанақа ақлли, шу шоирнинг шеърларини ўқир экан...” Биздаги бу уйғониш Солиҳнинг фақат сиёсийлашган шеърлари эмас, балки бизга авваллари нотаниш бўлган шахс сиймоси билан уйғун кеча бошлади. Масалан, шундай бир шеъри бор адашмасам – “ Бошимдаги оқ қордир, болам. Осмондан эмас, ердан ёққан қор...” ва ёки “Шоирнинг севгилисига ёзган очиқ хати “ ёдингиздами?\n“Мунисим, пахтадан бошингни кўтар, кун ботди, келди бош кўтармоққа пайт! Чўлни қувавериб , ўзинг ҳам дилбар, чўлга қувғин бўлдинг, етар, уйга қайт!”... Бунақаси бўлмаганда ўзбек шеъриятида...Аммо биласизми, шу исённи, шу фикрлаш ва адабиётни, шу зеҳниятини Муҳаммад Солиҳ кенг оммага ёймади. У учун Шўролар тимсолида бир душман образи яралган ва Солиҳ назаримда бутун эътиборини шунга қаратганди. Тасаввур қилинг, агар бу “қарашлар” халққа юққанида, эҳтимол Ўзбекистон бугун бошқача бўларди, биз бу даражада маҳдуд бўлмасмидик? Чунки Муҳаммад Солиҳларга ўхшаган шоирлар сўзига илҳақлик бор эди. Эҳтиёж бор эди. Шоир ўз сўзини халққа ёйиши керак эди.\nМактабда ўқиб юрганимизда ҳам менда бу тузумга нисбатан ҳеч бир муҳаббат бўлмаганди, дейди Муҳаммад Солиҳ\nМуҳаммад Солиҳ: Менимча, йўқ эди. Шоир одам халқ учун ( халқ дедик, зотан халқ буюк тушунча) тушунарли бўлади, халққа ёқади ва ё халқни инқилобга кўтариш учун ҳам ўзининг усталик санъатидан воз кечолмайди. Албатта халқ озодлиги йўлида шеърнинг жуда катта ўрни бор. Аммо шоирнинг “менлиги” халқ “менлиги” билан дуч келганида, афсуски, унга бўйсунгиси келмайди. Эҳтимол, шоирнинг ва шеърни ҳам кучи шундадир...\nМуҳаммад Солиҳ саволларга жавоб қайтарди\nМуҳаммад Солиҳ билан мулоқот\nМуҳаммад Солиҳ ижоди ўрганилиши керакми?


Бу яра тунда хуруж қилади!\nСаломатлик A A A\n— Бир неча ойдан бери ошқозоним безовта қиляпти. Баъзан оғриқ кучаяди. Лекин овқатлансам ўтиб кетади. Бу ниманинг белгиси ва бундан қандай қутулса бўлади?\n— Бу ошқозон яраси ва энг кўп тарқалган хасталик ҳисобланади, — дейди гастроэнтролог Дилдора МАҲМУДОВА. — Бу касаллик меъда шиллиқ қаватида яра пайдо бўлиши билан бошланади. Ошқозон яраси ўз-ўзидан пайдо бўлмайди. Нотўғри овқатланиш ёхуд нонушта қилмаслик асорати секин-аста яра ҳосил бўлишига олиб келиши мумкин. Касалликнинг қўзғалиш ва ремиссия (тинчланиш) даври бўлиб, улар алмашиниб туради. Гоҳо «камроқ овқатлансанг, ошқозонинг кичраяди», деган гапни эшитиб қоламиз. Бироқ тиббиёт бу фикрни инкор этади. Чунки организмдаги ички аъзолар ўз-ўзидан шаклини ўзгартирмайди, жумладан, ошқозон ҳам.\nАгар ошқозонда яра бўлса, оғриқ, асосан, тунда ва қорин оч бўлганида кузатилади. Таомланиб бўлгач, 30-60 дақиқа ўтиб тўхтайди. Қорин соҳасидаги симилловчи оғриқ баъзан кескин, гоҳо суст бўлади. Яранинг жойлашуви, тузилиши ҳамда ўлчамига қараб оғриқ хуружи бир неча кун ёки ҳафталаб давом этиши мумкин. Бу оғриқ асабга таъсир қилади, ҳатто, стресс ҳолатига сабаб бўлади. Бемор одатдагидан асабийроқ, тажангроқ ва инжиқроқ бўлиб қолади. Бундан ташқари, кўнгил айниши, қайт қилиш, бош оғриқлари, зарда қайнаши, қориннинг дам бўлиши, баъзида ич қотиши кабилар ҳам безовта қилади.\nОшқозон яраси пала-партиш таомланишдан ташқари, кучли ҳаяжонланиш, стресс, ирсий мойиллик, узоқ вақт гормонал препаратлар қабул қилиш, спиртли ичимликларга ружу қўйиш, меъда шираси кислоталилигининг ошиши, оч қоринга газланган, аччиқ, шўр ва консерваланган маҳсулотларни мунтазам истеъмол қилиш кабилар туфайли ҳам юзага келади. Ошқозон яраси хасталиги асосан, баҳор ва куз мавсумида хуруж қилади. Шунингдек, ҳолсизлик, сурункали чарчоқ ва парҳезга риоя этмаслик ҳам оғриқ қўзғалишини келтириб чиқаради. Меъда яраси асосан, 20-25 ёшлилар орасида кўп кузатилади. Хасталикнинг ўрта ёшлилар орасида аниқланиши эса вақтида даволанмагани сабаб келиб чиққан асоратдир.\nЯра ошқозоннинг қайси қисмида ва қай даражада чуқур жойлашганини аниқлаш учун эндоскопик текширув ўтказилиб, бемор оч қоринга зонд ютади, ультратовуш текшируви (УТТ)дан ҳам ўтади. Агар организмда юзага келган «қўзғолон» сабабчиси инфекция бўлса, шифокор уларни бартараф этувчи, шунингдек, шиллиқ парданинг фаол яллиғланишини камайтирувчи, яра ва эрозияларни битирувчи, хуружлар олдини олувчи препаратлар буюради. Муолажа билан биргаликда қатъий парҳезга риоя этишни ҳам унутмаслик лозим. Ўз вақтида ва тўғри даволаниш хасталикнинг сурункали тус олишидан ҳимоялайди. Агар ошқозон яраси хасталиги вақтида муолажа қилинмаса ёки бемор етарлича даволанмаса, яра чуқурлашиб, тешилиши оқибатида қорин соҳасида кескин, ўткир оғриқ пайдо қилади. Бемор ҳушидан кетиши ҳам мумкин. Бунда жарроҳлик амалиёти қўлланилади. Вақтида чораси кўрилмаса, яра бошқа аъзоларга тарқаши, саратонга айланиши эҳтимоли ҳам йўқ эмас.\nКиритилди: 22:45 09.11.2019. Ўқилди: 3081 марта. Фикрлар сони: 0 та.


Виктория Бекхэм бешинчи марта она бўлади?!\nЖамият Дунё Футбол Мутолаа Жиноят Савол-жавоб Шоу-бизнес Hi-tech Lady Саломатлик Мозийдан садо Ҳидоят сари Виктория Бекхэм бешинчи марта она бўлади?!\t10:48, 01 июнь 2016\tЎтган йили турмуш ўртоғи Давид Бекхэм билан дизайнер Виктория Бекхэм бир овоздан тўрт фарзанд билан чекланишларини маълум қилган эди. Аммо улар ўз фикрларидан қайтган кўринади деб хабар беради “Lady.ru” нашри. Дэвидда кенжа фарзанди Харпер туғилгандан кейин яна бир фарзандли бўлиш истаги туғилган эди. Энди унинг орзуси рўёбга чиқадиган кўринади. 42 ёшли Викториянинг дугонаси бу хабарни тасдиқлади. Ҳозирда Виктория организмини фолий кислотаси билан таъминлаш учун исмалоқ, брокколи ва витаминга бой сабзавотларни истеъмол қилишга киришган. Виктория кенжа фарзанди Харперга ҳомиладорлик вақтида ультратовуш текширувидан ўтганда, врачлар унга ўғил фарзанд кўришини башорат қилишганди, аммо ширингина қизалоқнинг дунёга келиши уларнинг оиласида ҳақиқий байрамга айланганди.


Aфғонистон AҚШ билан келишувга биноан толибларнинг бир қисмини озод қилади — Sof.uz\nAфғонистон Президенти Aшраф Ғани “Толибон” ҳаракатининг 1500 нафар аъзосини озод қилиш тўғрисидаги фармонни имзолади. Бу ҳаракат AҚШ раҳбарияти билан келишув доирасида юз берди, деб хабар беради Reuters.\nБиринчи маҳбуслар тўрт кундан кейин қўйиб юборилади. Қарорга кўра, озод қилинган барча толиблар "жанг майдонига" қайтмаслик мажбуриятини олишлари керак.\nМАВЗУГА ДОИР: АҚШ «Толибон»дан террорчи мақомини олиб ташлашни сўраб БМТга мурожаат қилди\nУмуман олганда, озод қилиш жараёни 15 кунни ташкил қилиши керак, яъни қамоқхонадан кунига юз киши чиқиб кетиши кўзда тутилган. Шу билан бир қаторда, Aфғонистон ҳукумати толиблар билан музокараларни давом эттириш ниятида ва агар улар олдинга силжишса, мамлакат расмийлари кунига қўшимча 500 маҳбусдан (умумий сони 5000 кишидан иборат) қўйиб юборадилар.\nМАВЗУГА ДОИР: Ашраф Ғани: Афғонистон 5000 толибонни озод қилиш мажбуриятини олмайди\nТолибонни озод қилиш ҳаракати, афғон расмийлари ва AҚШ нинг февраль ойи охирида имзолаган келишув шартларидан биридир. Мақсад, Aфғонистондаги 18 йиллик урушни тугатиш. Пентагон мамлакатдаги AҚШ ҳарбий контингентини 8600 кишига қисқартирилишини эълон қилди. Ҳужжатда AҚШ қўшинларининг Aфғонистондан босқичма-босқич олиб чиқилиши кўзда тутилган.\nТолибон Афғонистон Ашраф Ғани келишув АҚШ қамоқдан озод этиш\nКеча, 23:24 14 Жаҳон\n7.04 15:44 769\n7.04 09:46 741\n6.04 18:47 133 Жаҳон


Рус қўшинлари Потини назорат қилишда давом этади\n07 май 2021, Тошкент вақти: 03:13\nРоссия ўз танклари, тўплари ва аскарларини Грузия ҳудудларидан олиб чиқди, аммо рус қўшинлари Поти шаҳрини, шунингдек, Гори шаҳри яқинидаги постларни назорат қилмоқда.\nРоссия бош штаби бошлиғи ўринбосари Анатолий Ноговицин Франция воситачилигида эришилган олти банддан иборат келишувга мувофиқ Россия кучлари Поти порт шаҳрини назорат қилишда давом этишини айтди.\n“Рейтер” ахборот агентлиги хабарига кўра, 23 август куни Поти шаҳрида мингга яқин грузин автомобиллар сигналини чалиш ва Грузия байроқларини кўтариб чиқиш орқали Россия қўшинларининг шаҳарни назорат қилаётганига норозилик билдирган.\nОқ уй расмийлари эса АҚШ президенти Жорж Буш ва Франция президенти Николя Саркози Россияни келишувда белгиланган мажбуриятларни бажармаганликда айблаганини маълум қилди.\nГрузия Миллий хавфсизлик кенгашининг 22 август кунги йиғилишида президент Михаил Саакашвили Россия қўшинлари ўрнини халқаро кучлар эгаллашига чақирди.\n“Биз хомхаёлларга бормаслигимиз керак. Чунки Грузияни озод қилиш жуда қийин бўлади ва бу йўлда жуда кўп тўсиқлар бор. Босқинчи кучлар ўрнини халқаро кузатувчилар контингенти эгалламагунча Грузиянинг тўлиқ эркин бўлиши, можарони ҳал этиш ва бутун Грузия ҳудуди озод бўлгани тўғрисида ўйлаш бефойда”, – деди М.Саакашвили.


Ўткир Қаламтебратар мақоласи: Боримиз шу… (ми?) | Fayzbog.uz\nҚамчи билан уриб даволаш ҳақида эшитганмисиз? Эсимда, ёшлигимизда оилада кимдир қаттиқроқ йўталиб қўйса ҳам момомиз — “Буни қўшни маҳалладаги кинначи опоқига олиб бориш керак, қамчиси билан уриб ўқиб қўйса, гижинглаган тойчоқдек чопқиллаб кетади”, — дердилар.\nТўғри, тиббиётнинг мазкур “замонавий” усулига ишонадиганлар ҳозир камдан кам топилади. Аммо қамчи зарбидан ҳар қандай одамнинг сергак тортиши бор гап. Бу ҳам, ҳалиги, киноларда кимдир ҳушидан кетаётган бўлса иккита тарсаки билан ўзига келтириб қўйишади-ку, шунга ўхшаган гапда…\nЭскичаликни бас қилиб, футболга ўтсам. Шапалоқ ёки қамчи тўғрисидаги ишораларни эса йўл-йўлакай ўзингиз тушуниб оларсиз. Демак, кетдик…\nУмар ака ва “Муштум”\nЖурналистикада фикрни сўзда эмас, балки ранг-тасвирда ифодалаш баъзан яхшироқ самара беради. Бир пайтлар “Муштум” журналида эълон қилинган биттагина ҳажвий сурат, жиддий нашрлардаги отнинг калласидек келадиган мақолаларга нисбатан оддий халқ ва “юқоридагилар” эътиборини кўпроқ тортган.\nМасалан, ҳозир ҳам кўплаб футболчилар (айниқса Балотелли ва унинг чўчқачаси) шунингдек, футболга яқин инсонлар “Goal.com” сайтида фаолият юритаётган иорданиялик рассом-журналист — Омар Моманининг “назарига” тушиб қолишдан, “шу бўёғинг юзингга чаплангур нима ўйлаб топаркан”, — деб ҳадиксираб туради. Умуман, Моманини бутун дунё, жумладан юртимиз футбол ишқибозлари ҳам жуда яхши билади, карикатуралари катта қизиқиш билан кутиб олинади. Ҳажвчининг футболни ҳис қилиши, тушуниши, таъсирли-танқидий ғояларидан завқланади.\nКейинги пайтларда ўзимизда ҳам карикатурачилар кўпайиб қолди. Аммо, сезгандирсиз, савия — ер билан осмонча. Шундоқ расм дафтарга қора қалам билан бир-нарсалар қоралаб узатворишади. Замонавий компьютер графигидан фойдаланиш, узвийлик, давомийлик, “ялт” этган ғоя йўқ. Агар буни майдалашиш деб ҳисобласангиз, у ҳолда мақоланинг давоми сиз учун эмас!\n“Туш асло ўнг бўлмас…”\n“Международная панорама”, “Мир примьер лиги”, “90 минут +”, “После футбола с Георгим Черданцевым”, “Футбольная ночь”…Булар биргина Россиянинг «МатчТВ» каналлар тармоғидаги футболга бағишланган кўрсатувларнинг ўндан бири. Энг муҳими, улардаги таҳлилий-илмий ёндашув. Мабодо Россия терма жамоаси ютқазиб қўйса борми, ҳисоб-китобларни қалаштириб ташлашади: Ким қанча километр босиб ўтди? Мураббийнинг тактик схемаси нимага иш бермади? Ким ўйиннинг умумий манзарасини “бузиб” қўйди? Қайси ўйинчи тўп билан неча фоиз муомалада бўлди? Ўйиндан олдин кимнинг нима дарди бор эди?…Олди-қочди гаплар, умумий фикрларни эшитмайсиз улардан.\nБундан ташқари, ҳақиқий футбол шинавандалари дарвозага киритилган оддий голни ҳам мутахассис кўзи билан санъат асарига айлантириб берадиган — “Голлактика”, ҳар бир турдан кейин ҳакамларни битта-битта “патини юладиган”, уларнинг хатти-ҳаракатларини ҳали “ўпкалар совумай туриб” баҳолаб борадиган — “Свисток”…каби ижодий топилмалардан ҳам мазза қилиб баҳра олади.\nХўш, бизнинг ғарибгина каналимизда ана шундай кўрсатувлардан нечтасини санаб бера оласиз? Қийин-а? “ФИФА”, “Осиё футболи”… менимча, бўлди.\n“Ижодий” топилмаларимиз шулардан иборат. Шунда ҳам бу чиқишларда асосан ахборот берилади. Битта сонида Тўхтабеков бошловчи, Мустафоев “мутахассис” вазифасини бажарса, кейинги сонда роллар алмашади. Таҳлил кам. Бори ҳам ҳалиги “Оловуддиннинг сеҳрли чироғи” фильмидаги шоҳ вазири — “Донолар доноси”нинг ўша машҳур “пурмаъно” ҳикматини эслатиб юборади: “Туш асло ўнг бўлмас, ўнг асло туш, агар ўнг туш бўлса, туш ўнг бўлур…Эй, бари бир гўр!”\n“Тўп дарвозанинг юқори ўрта бурчагида”\nЕлагиннинг шарҳларини эшитгансиз. Бир маромда — аммо ҳис-ҳаяжон, спортча интеллект, футбол руҳиятига мос нозик сўз ўйинларига тўла. Ахбор ака Имомхўжаев услубини эслатади унинг шарҳи. Шунингдек, Александр Шмурнов, Константин Генич, Василий Уткин, Георгий Черданцев каби ҳақиқий футбол усталарининг шарҳлари сиз томоша қилаётган баҳсга янада жозиба ато этади.\nАслида, бир пайтлар бизда ҳам ушбу соҳада ўзига хос мактаб бор эди. Ахбор Имомхўжаев номи билан боғланадиган ушбу даргоҳдан марҳум — Давлат Турдиалиев, Мирзаҳаким Тўхтамирзаев, Хайрулла Хамидов, Даврон Файзиев каби ҳақиқатда нодир шарҳловчилар етишиб чиққан…Негадир ҳозир шу мактаб қаровсиз қолиб кетгандек. Бугун экран қаршисидаги мухлислар футболни “овозсиз” режимга ўтказиб кўришаяпти.\n“Тўп дарвозанинг юқори ўрта бурчагига бориб тушди”, “Хозир араб футболчиси ўзбекистонлик рақибини бир қийшайиш билан алдаб ўтди”, “Мен юқорида таъкидлаб ўтганимдек”, “Мен ҳозиргина айтиб ўтгандим”, “Тўп ярим ҳаво бўйлаб узатилди”…сингари сийқа ва тутуриқсиз жумлалар уларни шунга мажбур қиляпти. Фожиа эмасми бу? Наҳотки, шундай мактабни “бериб” қўйган бўлсак!?\nҲеч эътибор берганмисиз, Ўзбекистон терма жамоасининг мағлубияти билан тугаган ўйинлардан кейинги матбуот анжуманлари аксарият ҳолларда мухлислар эътирозига сабаб бўлади? “Комментлар”да асосан журналистларимизнинг савияси, савол бериш салоҳияти муҳокама қилинади. Ишонмасангиз, исталган футбол сайти архивини титкилаб кўринг! Мана улардан бири (Ўзбекистон-Эрон баҳсидан кейин ўтказилган матбуот анжуманига “юзер” реакцияси, маъноси сақланган ҳолда кичик таҳрир қилинган):\n“Тушунмадим, Ўзбекистонда журналист зотига қирон келганми!? Матбуот анжуманида берилаётган саволларга эътибор қилинг: «Сурия Хитойни мағлуб этганидан ҳайрон қолдингизми?», «Майдон маркази сизни ташвишга солмаяптими?», «Рашидов кейинги баҳсда захирада қолиши мумкинми?»…\nМенимча, матбуот анжуманига кирганлар ё ўйинни кўрмаган ёки Бабаян уларнинг «духини» олиб қўйган! Наҳотки, оддий мухлисининг ақли етиб турган нарсаларга, «журналистлар»нинг фаросати калталик қиляпти?\nНима учун ўз майдонида, мухлислар қаршисида ўйнаган жамоа рақиб дарвозасига бирор марта аниқ зарба йўллай олмади? (Ахир, бунақа ноёб ҳодиса дунё футболида, масалан Робинзон Крузо ороли ва Аргентина терма жамоалари ўртасида ўйин ташкил этилса, яна қайта кузатилиши мумкин);\nНега энди ҳужумда охирги марта қачон гол урганини ҳам эслолмайдиган «бомбардир» ҳаллослаб юрибди?;\nУмуман, жамоа аслида қайси тактикада тўп суриши керак эди? Ёки майдонга «беш карра беш — 25» деб тушиб кетавердими?\nЖаноб, сиз футболчиларни ўз принципларингиз асосида танлайсиз. Мабодо, ўша принциплар нималардан иборат эканини айтолмайсизми? «Пахтакор» ва МТЖ онангизни маҳрига қолганми?…\nНаҳотки, шуларни сўрайдиган бирор мард йўқ!\nАксинча, хай-хай демасангиз, булар — «Самвел ака дўнг пешанангиз терлаб кетибди, ҳўллаб-ҳўллаб артиб қўяйми?» дейишдан ҳам ор қилмайди…”\nМана шунақа гапларда-ей! Тан олайлик, Ўзбекистонда футбол журналистикаси савияси, ҳозирча мақтагулик эмас. Ҳаминқадар. Жаҳон стандартлари талабларига жавоб беришига ҳали анча қовун пишиғи бор. Тўғри, интернет нашрлари фаолиятида янгилик, замонавийлик ва таҳлилга интилиш кучли. Аммо, телевидение, матбуот, радио футбол-журналистикаси — янги-янги ғоялар, қизиқарли лойиҳалар, таҳлилий дастурлар, чинакам ижодий изланишларга муҳтож.\nИшонаманки, кечагина Витянинг ўзбекистонлик журналистлар юзига туширган ҳаққоний тарсакиси уларни уйғотади, ўз устида янада кўпроқ ишлашга, изланишга, савия-салоҳиятини оширишга ундайди!


1107 Ўқиш режими + -\nПомидорли ниқоб. Юзингиз ниҳоятда ёғли бўлса ва бундан хижолатланаётган бўлсангиз, бунинг йўли бор! Бир дона помидор олиб, уни қирғичдан ўтказиб олишингиз керак бўлади. Унга бир чой қошиқ лимон шарбати ва шунча сабзи шарбати аралаштириб юборасиз. Ниқобни юзда ўн дақиқа ушлаб тургач, илиқ сувда ювиб ташлайсиз. Албатта, озиқлантирувчи крем суртишни унутманг.\n04:20 / 09.12.2016 1495\n04:22 / 20.03.2017 1800\n20:50 / 25.12.2016 1199\nБаъзида ўзимиз сезмаган ҳолатда вақтимизни беҳуда сарфлаймиз. Бир ишни бошлаб қўйиб, иккинчисига сакраб ўтамиз ва ҳеч қайси ишни бажаришга улгурмай давоми...\n10:45 / 01.01.2017 1336


Умумбелгиланган солиқ тўловчи корхона ижарага олинган бино учун ҳам ер солиғи тўлайдими?\nИшлаб чиқариш фаолияти билан шуғулланувчи МЧЖ умумбелгиланган солиқ тўловчиси ҳисобланади (табиийки ер солиғи ҳам тўлайди). Ушбу корхона ЯСТ тўловчиси бўлган бошқа бир корхонадан бинони ижарага олиб, ишлаб чиқаришини кенгайтирмоқчи.\nРедакция от 27.01.2017\nЙўқ, ижарага олувчи корхона ижарага олинган бинонинг ер майдони учун ер солиғини тўламайди.\nКўчмас мулкни ижарага беришда уни майдони учун ер солиғини тўловчиси бўлиб ижарага берувчи ҳисобланади (СК 279-моддаси 2-қисми).\nАммо, сиз берган маълумотга кўра, ижарага берувчи ЯСТ тўловчисидир. ЯСТ солиқ солишнинг соддалаштирилган тартибига киради (СК 23-моддаси 5-қисми). Солиқ солишнинг соддалаштирилган тартиби тадбиқ қилинувчи юридик шахслар эса ер солиғи тўловчилари ҳисобланишмайди (СК 279-моддаси 4-қисми).\nЮқоридагилардан келиб чиқиб, ушбу ҳолатда ижарага олувчи ер солиғини тўламайди, чунки ер солиғини тўлаш мажбурияти солиқ қонунчилигига кўра уни тўлаш ижарага берувчининг мажбуриятидир. Ижарага берувчи ҳам ўз навбатида ер солиғини тўламайди, чунки у умумбелгиланган солиқ ва бошқа мажбурий тўловлар ўрнига ЯСТни тўлайди (СК 348-моддаси 3-қисми).


Қатар йил охиригача ОПЕКдан чиқишини эълон қилди\n25 ноябр 2020, Тошкент вақти: 07:09\nҚатар энергетика вазири Саад Шерид ал Каабий.\nҚатар энергетика вазири Саад Шерид ал Каабий ўз мамлакати нефть экспорт қилувчи давлатлар ташкилоти - ОПЕКни жорий йил охирида тарк этишини билдирди.\nҚатар пойтахти Дохада 3 декабрда ўтган матбуот анжуманида Каабий бу қарор 2019 йилнинг январидан кучга киришини айтди.\nҚатар Саудия Арабистони ва ОПЕКка аъзо бўлмаган Россия 1 декабрда нефть қазиб олишни камайтириш муддатини узайтиришга келишиб олгани ортидан ташкилотдан чиқишини эълон қилди.\nОПЕК аъзолари ва аъзо бўлмаган давлатлар ўртасидаги нефть ишлаб чиқаришни камайтириш бўйича жорий келишув муддати 2018 йилнинг охирида битиши лозим эди.\nОПЕКка аъзо 15 давлат жаҳондаги нефтнинг 44 фоизини қазиб олади. Бу давлатлар исботланган нефть заҳираларининг 81 фоизига эгалик қилади.\nҚатарнинг ОПЕКдан чиқиши бу давлатнинг Саудия Арабистони билан муносабатларида кескинлик пайдо бўлган бир пайтга тўғри келмоқда. Қатар Саудия билан минтақадаги лидерлик учун рақобатлашмоқда.


Жомбойда карантин қоидаларини бузган 70 нафар фуқарога маъмурий чора кўрилди - zarnews.uz\nЖомбой тумани бугунги кунда эпидемиологик нуқтаи назаридан хавф даражаси ўртача – “сариқ” тоифага киритилган.\nТуман ҳокимлиги ахборот хизматининг маълум қилишича, айни пайтда Тойлоқ, Ургут, Пайариқ ва Оқдарё туманлари ҳамда Самарқанд шаҳри билан туташ ҳудудлари, хусусан, Қарапчи, Олмазор, Нўш, Тут, Зарафшон маҳаллаларида кучайтирилган тартибли блок-постлар ташкил қилинган. Кириш-чиқиш чекланган алоҳида ҳудуд мавжуд эмас.\nЗарафшон, Тут ҳамда Нўш маҳаллаларида доимий рўйхатда турган фуқароларда хасталик аниқланган. Улар республика шошилинч тиббий ёрдам илмий маркази ҳамширалари бўлган ва хасталик аниқланган вақтда туман ҳудудида бўлмаган. Оила аъзолари, яқин қариндошлари, қўшнилар тиббий кузатувга олинган. 14 кунлик карантин даврида уларнинг ҳеч бирида инфекция аниқланмаган.\nҲозиргача 767 нафар жомбойлик тиббий текширувдан ўтказилган ва уларнинг 764 нафарида инфекция аниқланмаган. 3 нафар кузатувдаги шахснинг таҳлил натижаси кутилмоқда.\nЖомбойлик бир нафар бемор хасталикдан соғайиб, бугунги кунда реабилитация марказига жойлаштирилган.\nШу пайтгача туман бўйича карантин қоидаларини бузган 70 нафар шахсга нисбатан маъмурий баённома расмийлаштирилган.\nТуманга хориждан 12 нафар шахс кириб келган. Улар тўлиқ карантин муддатини ўтаган ва хасталик аломатлари аниқланмаган.\nТеглар: Жомбой тумани карантини қоидалари\nЖомбойда халқдан олиб, халққа узатиладиган кўмак механизми ташкил этилди\nГрафикдаги ўзгаришлар сабаб Жомбой маҳаллаларидан чиқиндини олиб чиқишда кечикиш бўлган


Dan Džume je dan ibadeta [ Abdulmelik el Kasim ] - ČLANCI - Uzbekistanski - PDF\nNaslov: Dan Džume je dan ibadeta\nAutor: Abdulmelik el Kasim\nPrijevod: Abdullah Salih\nKratki opis: Članak koji sadrži nešto o vrijednosti i veličini dana Džume.\nKratki link: http://IslamHouse.com/92745\nЖума ибадат куни\nАқл эгаларига ибрат бўлсин деб кеча-ю кундузни алмашиб турадиган қилиб яратган Аллоҳга ҳамду сано бўлсин. Аллоҳнинг беҳисоб неъматларига шукр айтамиз. Набийлар ва росулларнинг энг ҳурматлиси бўлган пайғамбаримиз Муҳаммад соллаллоҳу алайҳи ва салламга, у кишининг оилаларига ва асҳобларининг барчасига Аллоҳнинг саломи, саловати ва мағфирати бўлсин.\nҲар бир миллат ўз байрамларини тантанали кутиб олади, унинг такрорланиб келиши ҳаттоки унинг номи эсга олиниши билан хурсанд бўлади. Агар байрам ислом уммати учун, Аллоҳга ибодат қилиш учун бўлса-чи???\nИслом аҳли учун ҳар ҳафта байрам қилинадиган кун - бу жумъа кунидир. Аллоҳ яҳуду-насороларни бу кундан маҳрум қилгандан кейин бу умматни мана шу кун билан эъзозлади. Росулуллоҳ соллалоҳу алайҳи ва саллам айтадилар:“Аллоҳ биздан олдинги қовмларни жумъа кунидан бенасиб қилди .Яҳудийлар учун шанба, насоролар учун якшанба куни–ийд куни бўлди. Аллоҳ бизга бу кунни ҳадя қилди. Демак жумъа, шанба ва якшанба–ийд кунларидир. Улар бизга қиёмат кунида ҳам эргашадилар. Биз дунё аҳлининг охиргиларимиз. Қиёмат кунида эса халқларнинг аввалгисимиз”. (Муслим ривояти)\nЖумъа куни тўғрисида росулуллоҳ соллалоҳу алайҳи ва саллам:“Қуёш нур таратган кунларнинг энг яхшиси – жумъа кунидир”- деганлар. (Муслим ривояти).\nАфсуслар бўлсинки баъзи мусулмонлар бу кунни уйқу, баъзилари эса саёҳат-у сафарлар билан ўтказишади. Айрим аёллар бу кунни бозорлар, айримлари эса уй ишларига хослаб олишган. Натижада улар бу куннинг насибасидан ғафлатда қолишади. Бизга бу куннинг қадр-қийматини, ўзига хос фазилатларини билишлигимиз лозимдир. Тоинки биз бу кунда тоат-ибодат, дуо ва росулуллоҳ соллаллоҳу алайҳи ва салламга саловат айтиш билан машғул бўлайлик.\nИбн Ал-Қоййим ўзларининг (Задул маод) китобларида келтирадики: “Жумъа кунини улуғлаш, уни шарафлаш ва бошқа кунлардан ажралиб турадиган ибодатлар билан уни хослашлик–набий алайҳиссаломнинг одатларидандир. Уламолар жумъа куни ва арафа кунининг бир-биридан афзаллигида ихтилофлашишган”. Кейин у киши бу куннинг 30 дан ортиқ хусусият ва фазилатларини санаб ўтганлар. Биз улардан баъзиларини келтирамиз:\n1. Албатта у ҳар ҳафта такрорланиб келадиган байрамдир. Яҳуду-насароларга хилофан бу кунда рўза тутиш ман қилинган. Натижада банда намоз, дуо ва шунга ўхшаш ибодатларга қодир бўлади.\n2. У шундай фазилатли кунки – унда Аллоҳ жаннатда мўминларга намоён бўлади. Аллоҳнинг: “Бизнинг олдимизда улар учун зиёда нарсалар бор”.(Қоф:35)-деган сўзининг тафсирида Анас розияллоҳу анҳу: “Аллоҳ жаннатда ҳар жумъа куни мўминларга кўринади”-деганлар.\n3. Бу кун кунларнинг энг яхшисидир. Росулуллоҳ соллаллоҳу алайҳи ва саллам: “Қуёш нур таратган кунларнинг энг яхшиси – жумъа кунидир”- деганлар.(Муслим ривояти).\n4. Унда дуолар ижобат бўладиган бир вақт бор. Росулуллоҳ соллаллоҳу алайҳи ва саллам: “У кунда бир вақт борки, агар мўмин киши намозда Аллоҳдан бирор нарсани сўраган ҳолда ўша вақтга тўғри келиб қолса Аллоҳ унга сўраган нарсасини беради”- дедилар ва қўли билан бу вақтнинг миқдорини озлигини кўрсатдилар. (Бухорий ва Муслим ривояти).\n5. У кундаги солиҳ амалларнинг фазилати тўғрисида Набий алайҳиссалом: “Кимки бу кунда 5 та амални қилса Аллоҳ уни жаннат аҳлидан деб ёзиб қўяди: Кимки бирор касални кўрса, бирорта жанозага қатнашса, шу куни рўза тутса, жумъа намозига борса ва бир қулни озод қилса“-деб марҳамат қилганлар. Албоний бу ҳадисни саҳеҳлар тўпламида 1033 рақам билан келтирган. Рўзадан мақсад бу кишининг рўзаси ҳеч бир қасдсиз жумъа кунига тўғри килишлиги.\n6. Бу кунда қиёмат қоим бўлади. Набий алайҳиссалом:“Қиёмат жумъа куни қоим бўлади”- деганлар.(Муслим ривояти).\n7. Бу кун гуноҳларга каффорат бўладиган кундир. Салмон розияллоҳу анҳу Росулуллоҳ соллаллоҳу алайҳи ва салламдан ривоят қилади:“Агар бир киши жумъа куни ғусл қилиб имкон қадар покланса, хушбўй ёғ ёки атир билан хушбўйланса сўнгра уйидан чиқиб икки кишининг орасига нифоқ солмасдан масжидга борса, қодир бўлганча намоз ўқиса, сўнгра имом хутба ўқиган пайтда жим ўтириб қулоқ солса Аллоҳ шу жумъадан кейинги жумъагача у кишининг гуноҳларини кечиради“.(Бухорий ривоят қилган).\n8. Жумъа намозига пиёда борган киши учун улуғ ажр бордир. Росулуллоҳ соллаллоҳу алайҳи ва саллам: “Кимки кийимларини ювиб, ғусл қилиб, эрталаб масжидга уловга минмасдан пиёда борса ва имомга яқин ўтириб гапирмасдан қулоқ солса унинг ҳар бир қадамига кундузги рўзаси, кечаси қиёми бўлган бир йиллик ажр ёзилади”-деганлар.(Абу Довуд ривояи).\n9. Жумъа кейинги жумъагача ва ундан кейинги уч кунлик гуноҳларга каффоратдир. Росулуллоҳ соллаллоҳу алайҳи ва саллам: “Кимки жумъага ғусл қилиб келса, қодир бўлганча намоз ўқиса ва имом хутбадан бўшагунгача жим ўтирса сўнгра жумъа намозини ўқиса бу кишининг шу жумъадан кейинги жумъагача ва ундан кейинги уч кунлик гуноҳлари кечирилади”-деганлар.(Муслим ривояти).\n10. Жумъа куни кундузи ёки кечаси вафот этган кишининг хотимаси яхши хотимадир. Росулуллоҳ соллаллоҳу алайҳи ва саллам:“Жумъа куни кундузи ёки кечаси вафот этган киши қабр азобидан саломат қолибди”- деганлар.(Аҳмад ривояти).\n11. У кунда садақа қилиш бошқа кунларда садақа қилишдан яхшироқдир. Ибнул Қоййим: “Ҳафтанинг бошқа кунларига нисбатан жумъа куни садақа қилиш, бошқа ойларга нисбатан рамазон ойида садақа қилиш кабидир. Шайхул ислом Ибн Таймия ҳазратларини агар у киши жумъага чиқсалар нон ёки шунга ўхшаган нарсаларни олганлигини ва уни йўлда махфий ҳолда садақа қилганликларини кўрганман”-деганлар.\nБу улуғ кунда яна бошқа фазилатлар кўп. Агар бирор кишида биз юқорида келтирган сифатлардан бирортаси бўлса-ю унга амал қилиб, унга ҳарис бўлса мана шу сифат у кишига кифоя қилади. Агар у кишида бундан бошқа фазилатлар жамланса қандай яхши-я!!!\nМусулмон биродарим! Бу кунда қилинадиган одоблар ва суннатлар бор:\n1. Имом жумъа куни бомдод намозида сажда ва инсон сураларини ўқишлиги мустаҳабдир.Чунки Росулуллоҳ соллаллоҳу алайҳи ва саллам бомдод намозида мана шу икки сурани ўқиганлар. Баъзи кишилар ўйлаганидек бу сураларни ўқишлик сажда қилишлик учун эмас, балки бу икки сура дунё ва охиратни, инсонларнинг қабрдан қайта тирилишлиги-ю қиёмат куни жам қилинишликни ўз ичига олгани учундир.\n2. Намозга вақтли келишлик. Кўп кишилар бунга бепарводир. Ҳатто баъзилари уйқудан турмайди, баъзилари имомдан бир неча дақиқа олдин, баъзилари эса имом киргандан кейингина масжидга киришади. Ваҳоланки намозга вақтли келиш, унга қаттиқ аҳамият бериш тўғрисида кўплаб ҳадислар ворид бўлган. Улардан:\n· Росулуллоҳ соллаллоҳу алайҳи ва саллам: “Жумъа куни масжид эшикларининг ҳар бирида энг олдин келадиган кишиларни ёзадиган фаришталар бўлади. Агар имом хутбани бошласа саҳифаларни ёпишади ва зикрга қулоқ тутишади. Энг аввал келган кишининг мисли туя қурбонлик қилган кишидек, кейингиси сигир, ундан кейингиси қўчқор, ундан кейингиси товуқ ва охиргиси тухум ҳадя қилган кишидек”- дедилар. (Муслим ривоят қилган). Намозга вақтли келишлик- гўё Аллоҳга молий ибодат қилишдек бўлди. Демак намозга вақтли келган киши қурбонлик кунидагидек икки ибодатни, яъни ҳам баданий ҳам молий ибодатни жамлаган бўлади.\n· Намозга вақтли келиш салафлар(Аллоҳ улардан рози бўлсин) одатидан эди. Уламоларнинг баъзилари айтишадики: “жумъа намозига бомдоддан кейин қуёш чиқишидан олдин келишлик мақсадга мувофиқдир. Аввалги асрларда бомдоддан кейин саҳар пайтида йўллар чироқ кўтарган одамлар билан тўлиб кетарди. Масжидларда ийд кунидек тиқилинч бўларди. Кейинчалик бу одат йўқ бўлиб кетди”. Ўша вақтларда масжидлар тоат-ибодат, тиловати қуръон, Аллоҳниинг зикри ва нафл намозлари билан гуллаб яшнаган.\n· Ибну Умар жумъадан олдин 12 ракаат, Ибну Аббос 8 ракаат намоз ўқиганлиги ривоят қилинади. Муаллиф яқин ўтмишда тақвадор кишилардан бирини(Аллоҳ у кишидан рози бўлсин) Риёздаги жомеъ масжидга ҳар жумъада бомдод намозини ўқиш учун кириб, жумъадан кейин чиққанлигини кўрганини айтади.\n· Намозга вақтли бориш учун қуйдаги нарсаларга аҳамият бериш лозим: Жумъа кечасида ухлашлик, дунёвий ишлар билан машғул бўлмасдан эрта тонгдан жумъага тайёрланиш, Аллоҳ тарафидан бўладиган кўплаб фазилат ва эҳсонларга ҳарис бўлиб буюк ажр ва савобларни умид қилишлик керак.\n3. Набий алайҳиссаломга жуда кўп саловат айтиш. Росулуллоҳ соллаллоҳу алайҳи ва саллам:“ Кунларингизнинг энг афзали жумъа кунидир. У кунда Одам алайҳиссалом яратилди ва ўша кунда вафот этди. Бу кунда сурга нафха урилади ва одамлар ҳушидан кетади. Жумъа кунида менга кўп саловат айтинглар. Албатта саловатларинг менга рўпара қилинади. Чунки Аллоҳ таоло ерга пайғамбарларнинг жасадини ейишликни ҳаром қилган”-деганлар. (Имом Аҳмад ривоят қилган).\n4. Жумъа куни ғусл қилиш. Росулуллоҳ соллаллоҳу алайҳи ва саллам айтадики:“Бирортангиз жумъага бормоқчи бўлса ғусл қилиб олсин”. (Муттафақун алайҳ). Уламолар ғуслнинг вожиб ёки мустаҳаблигида ихтилоф қилишган. Жумҳур уламоларнинг наздида ғусл қилиш мустаҳабдир. Чунки ғусл қилиш фазилатга эришиш учундир.\n5. Хушбўйланиш, мисвок тутиш ва чиройли кийимларни кийиш. Баъзилар бунга бепарво бўлишади. Аксинча улар агар бирор йиғилиш ёки тадбирга боришса, уларни хушбўйланган ва чиройли кийимларни кийиб олишади. Росулуллоҳ соллаллоҳу алайҳи ва саллам: “Кимки жумъа куни ғусл қилиб мисвок тутса, агар уйида хушбўйликлар бўлса у билан хушбўйланса, чиройли кийимларни кийиб сўнгра масжидга келса, масжидда одамларнинг елкаларидан ҳатлаб ўтмай тоқатига яраша намоз ўқиса, имом минбарга кўтарилгач хутбага қулоқ солиб кейин намозини адо қилса у кишининг шу жумъа ва олдинги жумъа орасида қилган гуноҳлари кечирилади”–деганлар. (Аҳмад ривояти).Росулуллоҳ соллаллоҳу алайҳи ва саллам яна айтганларки: “Жумъа куни ғусл қилиш, мисвок тутиш ва имкони борича хушбўйланиш ҳар бир балоғатга етган кишига вожибдир”. (Муслим ривояти).\n6. Каҳф сурасини ўқиш. Росулуллоҳ соллаллоҳу алайҳи ва саллам: “Жумъа куни каҳф сурасини ўқишлик инсонга кейинги жумъагача нур бўлади”.–деганлар. (Ҳоким ривояти). Уни масжидда ўқиш шарт эмас балки тезроқ ўқиш керак. Агар уйида ўқиса афзалдир.\n7. Ҳутбага қулоқ солиш, уни тушуниш ва ундан фойда олиш. Росулуллоҳ соллаллоҳу алайҳи ва саллам: “Агар жумъа куни имом хутба ўқиётганда ёнингдаги кишига жим ўтир десанг, демак сен лағв қилибсан”–деганлар. (Муттафақун алайҳ).\n8. Одамларнинг елкаларидан ўтиб, намозхонларга озор беришдан эҳтиёт бўлиш керак. Росулуллоҳ соллаллоҳу алайҳи ва саллам жумъада хутба ўқиётганида одамларнинг елкаларидан ўтаётган кишига: “Ўтир, кеч келганинг етмагандай одамларга озор беряпсан”–деганлар.(Аҳмад ривоят қилган). Одатда кечикканлар кишиларга озор беришади\n9. Намоз адо қилиниб китобу-суннатдаги зикрларни ўқиб бўлсанг, масжидда 4 ракаат ёки уйингда 2 ракаат намоз ўқиш ёдингдан кўтарилмасин.\nМасжиддан қайтар экансан ин ша Аллоҳ яхшилигу-даражалардан ўз насибанг эга бўласан. Ибну Ражаб раҳматуллоҳ ўзларининг “Латоифул маориф” китобларида келтирган сўзга эътибор бергин. У киши айтадиларки: "Салафлардан баъзилари жумъа намозидан тушнинг иссиғида қайтишаётганда инсонларнинг ҳисоб-китоб қилингандан кейин жаннатга ёки дўзахга иссиқда қайтаётган ҳолатини эслашарди”. Албатта қиёмат жумъа куни қоим бўлади, ўша кундуз тугамай туриб жаннат аҳли жаннатга, дўзах аҳли дўзахга киргизилади”- Бу Ибн Масъуднинг гаплари дедилару қуйдаги оятни тиловат қилдилар: “Жаннат асҳоблари у кунда энг гўзал маскан ва энг гўзал жойларда бўлур”. (Фурқон 24).\nЭй мусулмон биродарим дуолар ижобат бўладиган вақтни топишга урин. Ушбу вақт тўғрисида айтилган сўзларнинг энг афзали жумъа кунининг охирги соатларида дейилганидир. Роббингга дуо қил, унга тазарру қилиб ҳожатларингни сўра, бирор яхшилик амал қил. Росулуллоҳ соллаллоҳу алайҳи ва саллам бу ҳақда: “Жумъа кунида бир вақт борки агар мусулмон киши намозда Аллоҳдан бирор нарсани сўраган ҳолда мана шу вақтга тўғри келиб қолса Аллоҳ унга сўраган нарсасини беради”-деганлар. (Муттафақун алай).\nАллоҳ сизу-бизни ўзига ҳақиқий ибодат қиладиган бандаларидан қилсин ва пайғамбаримиз Муҳаммад соллаллоҳу алайҳи ва салламга, у кишининг оиласи ва асҳобларига Аллоҳнинг саломи-ю саловати бўлсин.


24 октябрь, 2020, 11:37\nТеглар:Манчестер Юнайтед | Челси | АПЛ | Уле-Гуннар Сульшер | Маркус Рэшфорд | Фрэнк Лэмпард\nСульшер - Лэмпард курашида кимнинг қўли баланд келади?\nАПЛ қизигандан қизиб бормоқда. Мавсум аввалида ким ҳам 4-5 тур якунига кўра, "Эвертон" карвонбошилик қилишини, "Астон Вилла" ҳатто "Ливерпуль"га 7 та гол уриб, пешқадамни таъқиб этишини, Манчестернинг ҳар икки клуби йирик ҳисобларда мағлуб бўлишини, ёзда миллионлар сарфлаган "Челси" ва "Сити" стартни кўнгилдагидек бошлай олмаслигини тахмин қилибди дейсиз?! Мана бу биз кутган ва севиб томоша қиладиган Премьер-лига! Ҳозир эса, ушбу мусобақанинг икки гранд жамоаси ўртасидаги беллашувга этиборингизни қаратамиз. Эҳтимол, бугунги "эл-класико"нинг "вазн"и бизнинг ўйиндан каттароқдир. Аммо бизни қизиқарли футбол кутаётгани аниқ!\nСульшер шогирдларининг ҳозирги ҳолати ҳавас қиладиган даражада эмас. 4 ўйин ўтказган "қизил иблислар" уларнинг 2 тасида ғалаба қозонган. Яна шунча мағлубият қабул қилиб олинган. Бироқ ўша ўйинлардаги натижалар МЮ мухлисларининг ғазабини келтириб чиқарди. Дарвоза ва ҳимоя чизиғининг аҳволи оғир. Буни 4 учрашувда ўтказиб юборилган 12 та голдан ҳам сезиш мумкин. Боз устига, олдинги чизиқ ҳам кутилганидек ўйин кўрсатмаяпти. Мавсум аввалида катта умидлар боғланган манкунияликлар ҳужуми рақиб ярим майдонида оқсамоқда. Шунга қарамай, "қизил иблислар", одатда, "Челси"га қарши яхши ўйин кўрсатади. АПЛда кечган сўнгги 5 ўйинда манчестерликлар мағлубият нималигини билмай келмоқда. Сульшер жамоаси ўтган мавсумда ҳар икки ўйинни ўз фойдасига ҳал этган. Тўплар нисбати ҳам ёмон эмас, назаримизда: 6:0. Устига устак, Чемпионлар Лигасидаги муваффақияли старт ҳам "қизиллар"нинг фойдасига ишлаши тайин. Ушбу факторлар муҳим ўйин олдидан "қизил иблислар"га руҳий устунлик беради. Келинг, таркиб ҳақида ҳам фикр юритамиз...\nНорвегиялик мутахассис қўл остида жуда кучли таркиб йиғилган. Ҳар бир чизиқда ўз ишининг усталари йиғилганлигини ортиқча эътиборсиз ҳам пайқаш қийин эмас. Жамоага яқиндагина келиб қўшилган ўйинчилар ҳам ўзини кўрсатиши даркор. Алекс Теллес ПСЖга қарши ўйинда дебютини ўтказди ва айтиш мумкинки, бразилиялик ҳимоячи ёмон таассурот қолдирмади. Донни Ван де Бек ҳам аллақачон ўзини кўрсатишни бошлади. Фақат унга кўпроқ имконият берилиши лозим, назаримизда. Нидерландиялик вундеркинд ўйинга тушган дақиқаларида мураббий ишончини оқламоқда. Яна бир футболчи борки, унинг дебютини барча интизорлик билан кутмоқда. Биз айтган, сиз тахмин қилган футболчи - Эдинсон Кавани. Уругвайлик ҳужумчи трансфер ойнасининг сўнгги сонияларида "қизил иблислар" либосини кийди. Бош мураббий аввалги ўйинлар олдидан янги шогирдининг жисмоний ҳолати ҳақида қайғуриб, яқинлашиб келаётган муҳим баҳсларгача унинг қайтишига умид қилган эди. Катта эҳтимол билан, 33 ёшли форвард "Челси"га қарши ўйинда майдонга тушиши мумкин.\nТахминий таркиб: Де Хеа, Уан-Биссака, Магуайр, Линделёф, Шоу, Алекс Теллес, Погба, Ван де Бек, Бруну Фернандеш, Рэшфорд, Марсьяль.\nОле-Гуннар Сульшер: Футбол ўз ҳолига қайтмоқда. Барча жамоалар ўзларининг оптимал формсини тиклаяпти. Бизни жуда мураккаб ўйин кутиб турибди. Ўтган мавсум уларга қарши 4 марта майдонга тушдик ва уларни яхши биламиз. Рэшфорд кундан кунга ўсиб бормоқда. У қилаётган ишлар кейинги фаолияти янада ривожланишига сабаб бўлади, деган умиддаман".\nЁз бўйи трансфер бозорини портлатган "аристократлар" бундай старт олишини ҳеч ким кутмаган бўлса керак. Истеъдодларга тўлиб-тошган жамоа улардан тўлиқ фойдалана олмаётгандек, гўё. Ҳар ҳолда, ҳозирча шундай дейишга ҳаққимиз бор. Лэмпард шогирдлари 5 та ўйин ўтказган ва шуларнинг атиги 2 тасида ғалаба қозона олган. Бундай таркиб билан ҳозирги натижаларни яхши, деб бўлмайди. Устига устак, "Челси" катта клубларга қарши кутилганидек ҳаракат қила олмаяпти. "Ливерпуль"га айтарли қаршилик кўрсата олмаган лондонликлар "Севилья"ни ҳам енга олмади. Аммо "кўклар" фойдасига ишлайдиган бир жиҳат бор: АПЛдаги ўзаро ўйинлар статистикаси "аристократлар" томонда. "Туманли альбион"нинг энг шонли тарихга эга клубларидан бири МЮ "Челси" билан ўзаро 56 та ўйинда иштирок этиб, 17 та ғалабага эришган. Лондонликлар эса, 18 бор зафар қучган. 21 баҳсда муроса кўчаси танланган. Демак, Лэмпард ҳам шогирдларига руҳий устунлик топиб бера олади. Ёш мураббий қўл остидаги футболчилар ҳақида ҳам икки оғиз фикр юритсак...\nЮқорида таъкидлаганимиздек, "Челси" тобора ўз ўйинини топа олмаётган юлдузлар жамоасига айланиб бормоқда. Шунга қарамай, сўнгги учрашувларда бир қанча футболчилар кутилган даражага чиқаётганини ҳам эътроф этиш жоиз. Охирги баҳсларда Вернер, Хаверц, Чилуэлл каби футболчилар ўзларини ижобий томондан кўрсатаётган бўлса, Зиеш ва Менди асосий таркиб учун жиддий курашмоқда. Жамоа етакчиси бўлиши тахмин қилинган Кристиан Пулишичнинг сафга қайтгани эса, "аристократлар" ўйинини сезиларли кучайтира олади. Фақатгина бир кичкина йўқотиш бор: Кепа жароҳати сабаб бугунги муҳим учрашувни ўтказиб юборади. Бу "кўклар"нинг фойдасига ишлайдими ёки зараригами, баҳс якунида билиб оламиз.\nТахминий таркиб: Менди, Аспиликуэта, Тьяго Сильва, Зума, Чилуэлл, Жоржиньо, Канте, Хаверц, Маунт, Пулишич, Вернер.\nФренк Лэмпард: "Премьер-лиганинг ҳар бир мураббийи ўзининг муаммоларини ҳал қилишга масъул. Шунинг учун Сульшернинг ишини муҳокама қилмайман. Ҳар иккимизнинг ўз жамоамиз бор. Мураббийга тушадиган босимнинг қай даражада эканлигини яхши тушунаман. Мен уни ҳурмат қиламан".\nТаркиблар, принципиаллик, мураббийлар ёндашуви - барчаси бугунги ўйин юқори даражада ўтишини англатмоқда. Ҳар икки жамоада ҳам ҳужум кучли даражада, ҳимояда муаммолар бор. Бу бизга ҳужумкор ва голларга бой ўйин таъминлаши тайин.\nXolis fikr bildirilmagan go‘yoki man yunayted bomba o‘yinchilari bor zaxira ham daxshat chelsida baribir yulduzlar o‘ynolmaydi yutqazadi deyayotgandek bo‘lgan


«Ўзбекнефтгаз» 700 миллион долларлик дебют еврооблигацияларни Лондон фонд биржасида муваффақиятли жойлаштирди\nЎзбекистон Республикаси Президентининг 2021 йил 3 февралдаги ПФ-6155 сонли фармони ва Вазирлар Маҳкамасининг 2021 йил 3 ноябрдаги 668-сон қарорига мувофиқ амалга оширилаётган трансформация жараёнларини давом эттириш ҳамда молиялаштириш манбаларини диверсификация қилиш мақсадида Молия вазирлиги кўмагида «Ўзбекнефтгаз» АЖ ўз тарихида илк бор Лондон фонд биржасида RegS/144A форматида 7 йиллик муддатга 700 миллион АҚШ доллари миқдоридаги еврооблигацияларини муваффақиятли жойлаштирди.\nErnst&Young (Буюк Британия) халқаро аудиторлик компанияси томонидан жамиятнинг 2017-2020 йиллар ва 2021 йилнинг 1- ярим йиллиги учун МҲХСга асосан консолидациялашган молиявий хисоботлари аудити ўтказилди;\n«Fitch Ratings» ва «S&P» халқаро рейтинг агентликлари томонидан (BB– /барқарор) даражасидаги корпоратив ва эмиссиясига рейтинг берилди;\nОблигацияларни чиқариш учун «CITI Group», «JP Morgan» (АҚШ), «Mitsubishi UFG» (Япония) ва «Газпромбанк» АЖ (РФ) каби ташкилотчи банклар жалб қилинди.\nБарча турдаги юридик экспертизалар (аудиторлик, молиявий, бошқарув) ўтказилди.\nЮқоридаги тадбирларни амалга ошириш натижасида халқаро облигацияларни чиқариш доирасида жорий йилнинг 5 ва 8 ноябр кунлари ўтказилган roadshow давомида потенциал инвесторларга жамият фаолияти хақида тақдимот ўтказилди.\nШу билан бирга, roadshow давомида АҚШ, Европа, Россия федерацияси ва Осиё мамлакатларидан 35 дан ортиқ институционал инвесторлар билан телеконференция (Global Investor Call) ва йирик халқаро 28та инвесторлар билан индивидуал учрашувлар ўтказишга эришилди.\nОлиб борилган маркетинг ўрганишлар натижасида 9 ноябрь ҳолатига ташкилотчи банклар (Bank GPB International S.A. , Citigroup Global Markets Limited, J.P. Morgan Securities plc. ва MUFG Securities EMEA plc) томонидан Жамиятнинг еврооблигацияларининг бошланғич фоиз ставкаси 5 фоиз миқдорида белгиланди.\nНатижада жами 1,9 миллиард АҚШ доллари (ташкилотчи банклар буюртманомаларисиз – 1,7 миллиард АҚШ доллари) миқдоридаги буюртманомалар келиб тушди ва иштирокчиларнинг сифат ва миқдори таҳлили натижасига кўра якуний фоиз ставкаси 4,75 фоизгача туширилди.\nЖамиятнинг халқаро облигациялари Буюк Британия, АҚШ, Германия, Европа ҳамда Осиё мамлакатларидан қатнашган 120 дан ортиқ инвесторлар орасида тақсимланди.\n«Ўзбекнефтгаз» АЖ Бошқарув раиси Меҳриддин Абдуллаев бошчилигидаги жамоанинг бир неча кунлик тинимсиз меҳнати ўз натижасини берди.


Янгиликлар » Страница 11 » Жиззах ҳақиқати газетаси расмий сайти\nЖиззах ҳақиқати газетаси » Янгиликлар » Страница 11\nЖорий йилда ғалла топшириш шартномасини ортиғи билан бажарган фермерларга имтиёзли шартларда мамлакатимизда ишлаб чиқарилган автомашиналарни сотиб олиш имконияти яратилди. Умуман олгандайил охирига қадар вилоятимизнинг минг нафар фермерига миллий автомобилларимиз топширилиши режалаштирилган.\nБир танишим мени телеграмдаги интернет дўконнинг гуруҳига аъзо қилиб қўйибди. Гуруҳдошлар асосан кийим-кечак савдоси билан машғул экан. Хитой, Туркия ва бошқа юртдан келтирилган уст, оёқ ва бош кийимлар ҳақида ҳар куни янги эълонлар.\nМамлакатимизда соғлиқни сақлаш соҳасида кенг кўламли ишлар амалга оширилмоқда. Президентимизнинг ушбу соҳани ривожлантириш, уни тубдан ислоҳ қилишга қаратилган қатор фармон ва қарорлари қабул қилинди.\nАйни пайтда Сайлов кодекси лойиҳаси “Ўзбекистон Республикасининг норматив-ҳуқуқий ҳужжатлар лойиҳалари муҳокамаси” порталида жамоатчилик муҳокамасига қўйилган. Шунингдек Марказий сайлов комиссиясининг расмий сайтига ҳам жойлаштирилган.\nКЎНГИЛЛАРДАН КЎНГИЛЛАРГА КЎЧАЁТГАН ОБОДЛИК\n“Обод қишлоқ” дастурига киритилган Жиззах вилояти Мирзачўл туманидаги Ўзбекистон қишлоғи кундан-кун чирой очиб, замонавий қиёфа касб этмоқда.\nБухоро шаҳрида болалар ва қизлар ўртасида енгил атлетика бўйича Ўзбекистон чемпионати бўлиб ўтди.\n“БИЗ ОИТСГА ҚАРШИМИЗ!”\nЖиззах шаҳридан Форум мажмуасида "Биз ОИТСга қаршимиз!” шиори остида тарғибот тадбирлари доирасида хайрия концерти бўлиб ўтди. Унда вилоят халқ таълими, олий таълим ва ўрта махсус касб-ҳунар тизимидаги ёшлар иштирок этишди.\nВилоятимиз тоғли туманларининг деярли барчасида олийҳиммат кишилар ташаббуси билан музейлар ташкил этилган. Фориш тумани ҳам кўп минг йиллик тарихга эга, айниқса, Жиззах қўзғолони унинг тарихида алоҳида ўрин тутади.\nҲУЖРАДАГИ МУЛЛА САВОДСИЗ ЧИҚДИ\nХалқимиз диний мактаб ўқитувчисини ёки диний билимга эга, саводхон одамни мулла дейди. Афсуски кейинги пайтларда ҳеч қандай диний саводга эга бўлмаса-да, муллаликни даъво қиладиганлар тез-тез учрамоқда.


Икки йил олдин автомобил ойнасини рухсатсиз қорайтирганлик учун жарима миқдори 25 бараварга оширилган эди.\nЎзбекистонда автомобил ойларини рухсатсиз қорайтирганлик учун 25–40 БҲМ (6,1 – 9,8 млн сўм) жарима белгиланган. Бу – бошқа хавфлироқ ҳуқуқбузарликлар, масалан қоидани бузиб қарама-қарши ҳаракат бўлагига чиқиб кетганлик учун белгиланган жазодан 2,5 баробарга оғир.\nKun.uz мухбири рухсатсиз «тонировка» учун жавобгарликни енгиллаштириш режаси бор-йўқлиги билан қизиқиб, ИИВ ЙҲХББ бошлиғи ўринбосари Эрали Бозоровга савол берди.\nУнинг сўзларига кўра, бу борада Маъмурий жавобгарлик тўғрисидаги кодексга ўзгартириш киритиш ҳақидаги қонун лойиҳаси ишлаб чиқилган. Лойиҳада нафақат рухсатсиз «тонировка» учун жаримани камайтириш, балки бошқа масалалар ҳам назарда тутилган.\n«Депутатларимиз томонидан Қонунчилик палатасида кўриб чиқилиб, маъқулланса, сиз айтган масала ҳал бўлади», – деди Эрали Бозоров 19 феврал кунги матбуот анжуманида.\nМаълумот учун, автомобиллар ойналарини пулли асосда қорайтиришга рухсат берилишидан олдин, ноқонуний «тонировка» учун жарима 1 БҲМ эди. 2019 йилда бу жарима миқдори 25 бараварга оширилиб, 25 БҲМ деб белгиланган. Ҳуқуқбузарлик бир йил ичида такрор содир этилса, жарима миқдори 40 БҲМга етади.\nЙҲХББ ҳайдовчиларга мурожаат билан чиқди\nҲайдовчилик гувоҳномаси учун имтиҳонлар хусусий секторга ўтказилиши кутилмоқда\n12:20 / 08.02.2021\nҲукумат йўл ҳаракати хавфсизлигини таъминлаш соҳасига хусусий секторни жалб этиш бўйича қарор қабул қилади


Исо — ваъда қилинган Масиҳ | Таълимотлар\nИсо Масиҳ — ваъда қилинган Зот\nКЎП пайғамбарлар Худованд Яҳовадан илҳом олиб, Муқаддас Китобда Нажоткорнинг туғилиши, хизмати ва ўлими ҳақида маълумот қолдиришган. Бу маълумот Масиҳ кимлигини аниқлашга ёрдам беради. Бу барча башоратлар Исо Масиҳда амалга ошди. Уларнинг барчаси ҳайратда қолдирадиган даражада аниқ ва батафсил. Буни кўриш учун Масиҳнинг туғилиши ва болалик даврига оид баъзи башоратларга эътибор қаратайлик.\nИшаё пайғамбар Масиҳ шоҳ Довуднинг наслидан келиб чиқади, деб айтган. (Ишаё 9:7) Маълумки, Исо чиндан ҳам Довуднинг наслидан келиб чиққан. (Матто 1:1, 6–17)\nХудонинг Михо исмли пайғамбари эса бўлажак ҳукмдор «Байтлаҳм-Эфрата» шаҳрида туғилади деб башорат қилган. (Михо 5:2) Исо туғилган пайтда Исроил юртида иккита Байтлаҳм шаҳри бўлган. Улардан бири юртнинг шимолида жойлашган бўлиб, Носира шаҳрига яқин эди. Иккинчиси эса Яҳудиянинг Қуддус шаҳрига яқин бўлиб, илгари Эфрата деб юритилар эди. Башоратда айтилганидек Исо айнан ушбу шаҳарда таваллуд топган! (Матто 2:1)\nМуқаддас Китобнинг бошқа башоратида Худонинг Ўғли «Мисрдан» чақириб олинади, деб айтилган. Исонинг ота-онаси уни олиб Мисрга жўнаб кетган. Подшоҳ Ҳироднинг ўлимидан сўнг эса улар қайтиб келган. Шу тариқа башорат амалга ошган. (Ҳўшея 11:1; Матто 2:15)\n200- саҳифадаги жадвалнинг «башорат» сўзи остида Масиҳга оид оятлар келтирилган. Марҳамат, уларни «амалга ошиши» ибораси остидаги оятлар билан солиштиринг. Шунда Худонинг Каломига бўлган ишончингиз янада мустаҳкам бўлади.\nБу башоратларни тадқиқ қилаётиб, улар Исонинг туғилишидан юз йиллар илгари ёзилгани ёдингизда бўлсин. Исонинг ўзи: «Мусонинг Таврот китобида, пайғамбарлар китобларида ва Забурда мен ҳақимда ёзилганлар бажо бўлиши керак»,— деб айтган. (Луқо 24:44) Муқаддас Китобингизни тадқиқ қилиб барча башоратлар батафсил амалга ошганини билиб оласиз!\nМАСИҲГА ОИД БАШОРАТЛАР\nЯҳудо қабиласидан келиб чиқади\nБокира қиздан туғилади\nДовуднинг наслидан келиб чиқади\nЯҳова уни Ўғли деб эълон қилади\nКўплар унга ишонмайди\nЭшакка миниб Қуддусга келади\nДўсти хиёнат қилади\n30 шекел кумушга сотилади\nАйбловчиларига жавоб қайтармайди\nКийимлари учун қуръа ташланади\nАзоб устунида масхара қилинади\nСуякларининг ҳеч бири синдирилмайди\nБойлар билан бирга қабрга қўйилади\nТанаси чиримасидан тирилади\nҲаворийлар 2:24, 27\nЮксалтирилади ва Худонинг ўнг томонида ўтиради\nИсо — ваъда қилинган Масиҳ


Guardian: Хитой Британия киберҳудудига таҳдид қилмасликка ваъда берди\n15:50 / 22.10.2015\nХитой Британия тижорий сирларини ўғирлаш ва инсон ҳуқуқлари билан шуғулланиш учун кибер жосусликдан фойдаланмасликка ваъда берди, дея ёзмоқда The Guardian.\nБритания бош вазири Дэвид Кэмерон кибержосусликдан воз кечиш тўғрисидаги келишув Хитой ва Британия ўртасида янада яқин алоқаларнинг ўрнатилиши учун биринчи қадам бўлди, дея маълум қилди.\nУнинг таъкидлашича, мамлакатлар хавфсизлик масалаларида ҳамкорлик қилиб, дўсти ҳақидаги махфий маълумотлар ёки интеллектуал мулкларни тўплашга киришмайди.\nХабарларга кўра, сўнгги вақтларда Британия ҳукумат алоқа маркази британ компанияларига уюштирилаётган киберҳужумлар хавотирли даражага етганини қайд этган. Марказ ходимларининг фикрича, ҳужумлар Россия ва Хитойдан туриб уюштирилмоқда.\nЭслатиб ўтамиз, 19 октябрдан буён ХХР раиси Си Цзиньпиннинг Британиядаги расмий ташрифи давом этмоқда. Ташриф жараёнида британ ва хитой тадбиркорлари ўртасида умумий миқдори 62 миллиард доллардан иборат 150дан зиёд шартномалар имзоланади. Хитой етакчиси ва унинг турмуш ўртоғи Пэн Лиюань 23 октябрга қадар Букингем саройида истиқомат қилишади.


Чеченистонлик ёзувчи “Аватар” фильми юзасидан 20th Сentury Fox киностудиясига билдирган даъволаридан воз кечишга тайёр\nЧеченистонлик ёзувчи Руслан Закриев “Аватар” фильмини яратишда унинг ғоясини ишлатишда айблаётган АҚШнинг 20th Сentury Fox киностудияси ва режиссёр Жеймс Кэмеронга нисбатан ўз даъволаридан воз кечишга тайёр. Бу ҳақда ёзувчи ТАСС ахборот агентлиги мухбирига маълум қилди.\n“Бундан аввал менинг адвокатим Кэмероннинг ёрдамчиси Том Клэнсидан мактуб олди, унда АҚШ томони чеченистонлик кинематографлар билан ҳамкорлик қилишга қизиқиш билдирган. Бундай вазиятда мен ўзимнинг даъволаримдан тўлиқ воз кечишга тайёрман, чунки мен ижодкорман ва бу мен учун судлашиш ёки товон пулидан муҳимроқ”, деб айтди Закриев.\nБу ҳафтада Закриев Москванинг Хамовнич туман судига 20th Сentury Fox устидан даъво аризаси топширди. У ўзининг аризасида кинокомпанияни “Аватар” фильмини суратга олишда муаллифлик ҳуқуқларини бузганликда айблаган ва жавобгардан моддий зарар сифатида 10 млн рубль товон пули ундирилишини сўраган.\nАпрелда Ставрополь ўлкасининг туман суди Закриевнинг “Аватар” фильми сценарийси муаллифи сифатида тан олиниши ҳақидаги даъво аризасини қабул қилишдан бош тортган. 3 июлда Ставрополь ўлкаси суди адибнинг шикоятини қондиришдан бош тортган ва туман суди чиқарган қарорни ўзгаришсиз қолдирган.\n2010 йилда Руслан Закриев “Аватар” фильми ғояси 2002 йилда интернетда чоп этилган унинг “Тотал уруш – махфий қурол” (“Тотальная война - Секретное оружие”) романидан олинганини биринчи бор айтган.\n“Аватар” фантастик фильми 2009 йилда экранларга чиқарилган. Фильм 9 йўналиш бўйича “Оскар” мукофотига номзоди қўйилган ва фильм улардан учтасида ғолиб бўлган. “Аватар” тижорий жиҳатдан тарихдаги энг муваффақиятли фильм ҳисобланади. У келтирган фойда 2,7 млрд доллардан кўпроқни ташкил қилади.


Депутатлар Тошкентдаги пропискага оид қонун лойиҳасини тасдиқлади\nЯнги қонундан сўнг¸ Ўзбекистон вилоятларидан Тошкентга келувчиларнинг шаҳарда ўринлашуви ниҳоятда қийинлашади.\nУнга кўра¸ Тошкент шаҳри ва вилоятига доимий пропискага ўтиш янада кескинлашадиган бўлди.\n14 июл куни Ўзбекистон Олий Мажлисининг Қонунчилик палатаси депутатлари Тошкент шаҳри ва Тошкент вилоятида доимий пропискага ўтишга ҳақли шахслар категориясини белгиловчи қонун лойиҳасини қабул қилди. “Тошкент шаҳри ва Тошкент вилоятида доимий прописка қилиниши мумкин бўлган шахслар тоифалари – Ўзбекистон Республикаси фуқаролари рўйхати тўғрисида”ги қонун лойиҳаси энди тасдиқлаш учун Сенатга жўнатилди.\n2011 йилнинг январ ойидан Ўзбекистон фуқароларининг Тошкент шаҳри ва Тошкент вилоятида пропискага олиниши тўхтатилган ва бу жараëн кимнинг қайси асосда доимий рўйхатга олиниши қонун орқали аниқлангандан кейингина очилади¸ дейди Озодлик мухбири суҳбатлашган Тошкент шаҳар ҳокимлигининг прописка масалалари бўйича ўзини таништиришни истамаган маъсулларидан бири .\n- Иккинчи ўқишда тасдиқлашди, лекин ҳали ҳеч қанақа ҳужжатлар тайëрланмади. Тайëрлаб бизларга жўнатади. “Мана бу ишни қилинглар” деб бизларга топшириқ беришади.\nОзодлик: Ўзи моҳиятда нима ўзгарди?\n- Ҳеч нарса ўзгармади. Бир хиллар фиктивний бракка ўтиб қилиб олади-да прописка масаласида. Шуларнинг олдини олиш масаласи кўрилди асосан. Улар бир йил турадида ўзаро. Бир йил тургандан кейин пропискага қўйиш йўлга қўйилсин¸ деган. Олдин тўғридан-тўғри бўлаверарди. Эр-хотин бўлса бўлди пропискага қўйиш йўлга қўйиларди. Ҳозир бир йил туриб беради, кейин комиссиядан ўтади. Кўпроқ вилоятдан хотин олади-да, асл мақсад турмуш қуриш эмас прописка бўлади. Шунақа махинацияларнинг олдини олиш мақсадида ўзгартириш қилинди.\nОзодлик: Уйи бўлиб туриб пропискаси йўқлар-чи?\n- Уни ўқидим. Лойиҳада уларга прописка қўйилсин дейилган. Бу лойиҳада. Аниқ нимаси 5-10 кун ичида келиб қолади. Келгандан кейин яна аниғини кўрамиз. Тайëрланаëтган лойиҳани кўрган эдим мен.\nОзодлик: Ҳозир районларда ҳеч кимга прописка бермаяптику. Ëпилгaн деяптику.\n- Олдин Олий Мажлисдан бизларга келиб тушади. Бу ëқдан қарор қилинади. Қарордан кейин районларда иш бошланади.\nОзодлик: Унгача ҳеч кимга прописка берилмайдими?\n- Йўқ, унгача берилмайди. Бўлди дегани¸ ҳозир сессия бўлди. Сессияда тасдиқланди. Тасдиқлангандан кейин ўшанга доир қонун ҳужжатларига ўзгартириш киритилди.\nОзодлик: Бунга қанча вақт кетади?\n- Ўртача бир ой. Икки ҳафтада ҳам бўлиб кетиши мумкин. Тезлаштиришга боғлиқ. Қонун доирасида кўриладиган бўлса, бир ойда бемалол қилишлари керак ўзи. Тартиби бўйича шунақа. Лекин тез ҳам, секин ҳам бўлиб кетиши мумкин. Энди муҳокама қилинади-да. Энди секин муҳокама қилиниб пастга тушиб кетаверади.\nОзодлик: Масалан¸ менинг синглимда вилоят пропискаси. Тошкентдан уй ололмайди энди-а?\n- Йўқ, ололмайди энди. Тошкент шаҳрида, Тошкент вилоятида пропискаси бўлмасдан туриб уй олиш мумкин эмас.\nОзодлик: Тошкент вилоятида пропискаси бўлса, шаҳардан олиш мумкинми?\n- Масалан¸ сиз шаҳарликсиз. Тошкент вилоятидан уй ололмайсиз ўзингизнинг номингизга. Тошкент вилояти ҳам шунақа тартиб қўйди. Тошкент шаҳрида қанақа тартиб бўлса, Тошкент вилоятида ҳам шунақа тартиб.\nОзодлик: Бу янгиликми?\n- Ҳа. Олдин Тошкент шаҳридагилар Тошкент вилоятидан уй олардию. Энди у нарса бўлмайди.\nОзодлик: Тошкентда пропискаси бўлмаса, дейлик¸ Қашқадарëдан келиб Тошкентда уй ололмадими?\n- Йўқ. Олдин пропискага ўтади. Тошкентда пропискадаман, холамникида яшаяпман, уй олмоқчиман деб кейин уй олса бўлади. Тўғридан-тўғри пропискаси йўқ бўлиб туриб уй ололмайди.\nОзодлик: Масалан¸ менинг жияним Қашқадарëдан келиб менинг уйимга прописка қила оладими?\n- Билмадим лекин. Мисол учун ўғлингиз, қизингиз, яқин қариндошингиз нима бўлса, ўзингизга чақириб пропискага қўйишингиз мумкин. Жиянга энди асос бўлиши керак.\nОзодлик: Бу қонундан кейин ҳам прописка жуда очилмайди-а?\n- Ўзгаришлар кўп лекин. Сал қаттиқроқ бўлади энди.\nОзодлик: Ўзи шундоқ ҳам қаттиқ эдию.\n- Яна қаттиқроқ бўлади энди. Чунки кўпчилик шундан фойдаланиб қилаëтган эдида.\nОзодлик: Ўзи ëпиқ эдию яқингача.\n- У просто вақтинча эди. Сиз ҳам тўғри тушунинг-да. Вилоятларда инфратузилма кучаймаяптида, ривожланмаяпти. Одамларнинг ҳаммаси бу ëққа келаверса, ўзгариш бўлади, лекин шаҳарда ишсизлар сони кўпайиб кетиб қоладию унда. Ҳамма вилоятдан келаверса, меъëр бузилиб кетиб қоладию. Вилоятда ҳам ўсиш бўлиши керакку. Ўсиш ҳамма ëқда бир текис бўлиши керак¸ деди Тошкент шаҳар ҳокимиятининг прописка масалалари бўйича маъсулларидан бири.\nЎзбекистон депутатлари¸ “Тошкент шаҳри ва Тошкент вилоятида доимий прописка қилиниши мумкин бўлган шахслар тоифалари – Ўзбекистон Республикаси фуқаролари рўйхати тўғрисида”ги қонун лойиҳасини тасдиқлар экан¸ бу қонун аҳолининг конституцион ҳақларини таъминлашга қаратилган ва ушбу соҳада йиғилиб қолган қатор муаммоларни ҳал қилажагини даъво қилдилар.\nАммо ўзбекистонлик мустақил ҳуқуқшунослар¸ бу қонуннинг асл моҳиятига кўра¸ ҳам Ўзбекистон конституцияси¸ ҳам Ўзбекистон ҳукумати қўл қўйган халқаро пактларга мутлақо зид эканини таъкидламоқдалар.\n- Қонун лойиҳаси билан танишмадим, лекин билишимча қонунда кўрсатилган иккита масала бор. Биринчидан, кўчмас мулкка эга бўлган инсон ва бундан ташқари оилавий муносабатлардан келиб чиқиб турмуш қурган инсон Тошкент шаҳрида пропискага эга бўлиши мумкинлиги кўрсатилмоқда. Бу дегани вилоятдан келиб иш топиб ишлаб турган инсон прописка масаласини ҳал қила олмаслиги аниқ кўриниб турибди. Бундан келиб чиқиб меҳнат ҳуқуқининг ҳам чекланишига олиб келади. Яъни у иш жойидан маҳрум бўлади.\nБиз халқаро ҳужжатларга имзо чекканмиз. Фуқаролик ва сиëсий ҳуқуқлари тўғрисидаги пактда 12-модда бор. Айнан шу моддада “Инсон эркин ҳаракатланиш ҳуқуқига эга” деб тан олинган. Бундан ташқари “давлат бу ҳуқуқни чеклаши мумкин эмас” деб бизлар тушунишимиз керак. Чунки халқаро пактга бизлар имзо чекканмиз ва шу ҳуқуқнинг давлат ҳудудида таъминланишига кафолат олганмиз давлат сифатида. Агар ҳозирги кунда биз қандайдир сабаблар билан, баҳоналар билан бу ҳуқуқни чеклайдиган бўлсак, бизлар мана шу ҳуқуқий ҳужжатни бузган деб ҳисобланамиз¸ дейди ўзбекистонлик мустақил ҳуқуқшунос Гулнора Эшонхонова.


Қачон бензин арзонлашади\nЎзбекистонда икки ҳафта ичида бензин нархи ўзгариши кутилмоқда.\nТОШКЕНТ, 16 ноя – Sputnik. Ўзбекистонда икки ҳафта ичида бензин нархи ўзгариши кутилмоқда. Бу ҳақда АОКАда ўтказилган матбуот анжуманида Монополияга қарши курашиш қўмитаси раиси ўринбосари Фаррух Карабаев маълум қилди.Унинг сўзларига кўра, бензин нархларига таъсир қилувчи омиллар ўрганилган. Кўрсатмалар берилиб, чоралар кўриляпти. Бу бўйича идоралараро ишчи гуруҳ ишлаяпти.Карабаевнинг сўзларига кўра, қаерда бозор механизмлари асосида табиий ўсишга эришилган бўлса, унга таъсир кўрсатиб бўлмайди. Лекин сунъий равишда юзага келтирилган, келишиб қилинган, манипуляция ҳаракатларига таъсир кўрсатиш мумкин.Унинг таъкидлашича, айни пайтда бозорни тўйинтириш, арзон нархлар асосида кичик харидорларга имконият бериш масаласига эътибор қаратиляпти.“Шунинг учун ҳам лотлар кичик ҳажмда қилинмоқда, бундан мақсад — оддий АЁҚШларнинг бензинни олиши ва захирасини тўлдиришига имконият яратишдан иборат. Бу нархлар сунъий равишда кўтарилишининг олдини олишга ёрдам беради”, - дея хулоса қилди у.Аввалроқ Ўзбекистонда 2021 йил бошидан буён Аи-80 бензини нархи ўртача 63,2 фоизга ўсгани хабар қилинган эди. Унинг бир тоннаси учун нарх 5,81 миллион сўмдан 10 миллион сўмгача қимматлашган.\nўзбекистон, бензин, нарх-наво, монополияга қарши курашиш қўмитаси (мқкқ)\nМонополияга қарши курашиш қўмитаси раиси ўринбосари бензин нархи ошишида манипуляция ҳолатлари аниқланганини маълум қилди.\nТОШКЕНТ, 16 ноя – Sputnik. Ўзбекистонда икки ҳафта ичида бензин нархи ўзгариши кутилмоқда. Бу ҳақда АОКАда ўтказилган матбуот анжуманида Монополияга қарши курашиш қўмитаси раиси ўринбосари Фаррух Карабаев маълум қилди.\nУнинг сўзларига кўра, бензин нархларига таъсир қилувчи омиллар ўрганилган. Кўрсатмалар берилиб, чоралар кўриляпти. Бу бўйича идоралараро ишчи гуруҳ ишлаяпти.\n“Хусусан, бензин нархи ошишида ҳам манипуляция ҳолатлари, арзон нархдаги бензинни сунъий равишда аннуляция қилиш аломатлари аниқланди. Бунга албатта керакли чоралар кўрилади. Бензин нархини барқарорлаштириш, тушириш бўйича ҳаракатлар давом этяпти, бу вақт талаб қиладиган масала. Лекин яқин кунларда нархларда ўзгариш бўлади”, - деди МҚКҚ раиси ўринбосари Фаррух Карабаев.\nУнинг таъкидлашича, айни пайтда бозорни тўйинтириш, арзон нархлар асосида кичик харидорларга имконият бериш масаласига эътибор қаратиляпти.\n“Шунинг учун ҳам лотлар кичик ҳажмда қилинмоқда, бундан мақсад — оддий АЁҚШларнинг бензинни олиши ва захирасини тўлдиришига имконият яратишдан иборат. Бу нархлар сунъий равишда кўтарилишининг олдини олишга ёрдам беради”, - дея хулоса қилди у.\nАввалроқ Ўзбекистонда 2021 йил бошидан буён Аи-80 бензини нархи ўртача 63,2 фоизга ўсгани хабар қилинган эди. Унинг бир тоннаси учун нарх 5,81 миллион сўмдан 10 миллион сўмгача қимматлашган.\nБензин Ўзбекистонга асосан қаердан олиб келинмоқда\n10 Ноябр, 06:30


30232 Ўқиш режими + -\nТилимизга ўрнашиб қолган, ўзимиз билмаган ҳолда ишлатиб, фарзандларимизни ёлғончилик ва ўзига нисбатан ишончсизликка олиб келиши мумкин бўлган иборалар мавжуд. Биз уларни кундалик ҳаётда ўзимизнинг ҳаловатимизни ўйлаб ишлатамиз. Лекин уларнинг бола руҳиятига таъсири салбийдир. Уларни сиз ҳам ишлатгансиз:\nБиз болани даволаётганда (укол, яраларни боғлашда) мана шу гапни айтишимиз табиий ҳол. Лекин бу жараёнлар оғриқсиз бўлмаслиги ҳаммага аён. Шу гапдан сўнг оғриқни ҳис қилган бола ота-онасига ҳам, шифокорга ҳам ишонмай қўяди.\n«Сен қолавер, мен кетдим!»\nЎйнаётган болани уйга олиб кетиш учун айтган гапингиздан сўнг бола қўрққанидан йиғлаганча ортингиздан югуради. Сиз мақсадингизга етдингиз, шундайми? Лекин бола бу таҳдид ёлғон эканини билмайди ва бир куни мени ташлаб кетишлари мумкин, деган фикрга келиб қолади. Бу ҳолнинг такрорланиши эса унинг ота-онасининг муҳаббатига бўлган ишончини парчалаб боради. Балки фарзандингиз яна озгина ўйнагани яхшироқдир, нима дедингиз?\n«Баракалла, яхши бажаряпсан!»\nТўғри, болани рағбатлантириб туриш керак. Лекин агар бу меъёрдан ортиқча бўлса, 30 ёшга кирганида ҳам дастрўмолчасини ўзи ювгани учун мақтов эшитишни хоҳлаб туради. Мақтамасангиз, рағбатлантирмасангиз, ҳеч бир ишни қилишни хоҳламайди. Шунинг учун бола улғайган сари у билан гаплашишнинг меъёрларига амал қилган маъқул.\n«Мана, етиб қолдик!»\nЙўлда йиғлаётган болани кўндириш учун энг яхши усул, тўғрими? Лекин кун келиб бола ҳам мана шундай ёлғон ишлата бошлашига розимисиз?!\nЖуда кўп савол бериш болаларга хос одат. Уларнинг саволларига эринмасдан жавоб беринг. «Билмайман!» деган жавобни дунёдаги энг билимли инсонлар деб ҳисоблаган ота-онасидан эшитган бола учун бу жуда қаттиқ зарба ҳисобланади. Айниқса, жавобни тарбиячисидан ёки бошқа бировдан эшитган болага бу янада аянчлироқдир. Энди унинг назарида ота-онасидан ҳам ақлли инсонлар бор. Сиз бунга қандай қарайсиз?\nҲаммамиз биламизки, бу «йўқ» деган гапнинг бошқача кўринишидир. Болада умид уйғотиб, уни алдаб нима қилдик?! «Йўқ!» деб қўяқолайлик! Унинг ҳар бир илтимосига «Хўп!» дейишимиз шарт эмас.\n«Бугун парк ишламайди».\nОта-оналар вақтлари йўқлигида мана шу ёлғонни ишлатишади. Лекин деразадан, машина ойнасидан парклар ёки болалар майдончаларида ўйнаётган болаларни кўриб қолган бола энди сиз ҳақингизда нима деб ўйлайди? Демак, ёлғон гапириш мумкин экан, деган фикрга келади. Ундан кўра «Бугун менинг вақтим йўқ, ишим кўп», деб тўғри тушунтириш лозим.\n«Мен сенинг ёшингдалигимда бундай қилмаганман!»\nБолалар биз ҳам адашганимизни, хатолар қилганимизни, ҳар қандай одам ҳам бирор ишни бир неча бор уринганидан сўнг уддасидан чиқишини билишлари лозим. Бизнинг юқоридаги гапимиз эса боладаги ўзига бўлган ишончни синдириб қўяди.\n«Мен сенинг ҳар бир қадамингни кўриб, билиб тураман!»\nБу гапдан кейин бола ўзини ҳимоясиз ҳис қилади. Ҳар бир қадамини қўрқиб босади, қўрқоқликка ўргана бошлайди. Ундан кўра боланинг ўзини қилган ишларининг ростини қўрқмасдан айтишга ўргатиш лозим. У сиздан қўрқяптими, айбни бошқаларга тўнкашни ўрганади.\n«Торт ёки шоколад тугади!»\nБолалар зарарли егуликларни кўп емасликлари учун ишлатиладиган машҳур ёлғон. Лекин фарзандингиз тортни кесаётганингизда, шоколадни дўкондан сотиб олганингизда қанча бўлган-у, яна қанча қолганини кўргани аниқ. Ёлғон гапиришнинг нима кераги бор? Яна озгина бериш ёки зарарини тушунтириш яхшироқ эмасми?\n«Ўйинчоқларинг қаердалигини билмайман. Ўзинг йўқотгансан!»\nОта-оналар болаларнинг ўйинчоқларини ёйиб ташламаслиги ёки қайта ўйнамаслиги учун уни яшириб қўйишади. Кейин болага ўзи йўқотганини сингдирмоқчи бўлишади. Излаб топа олмаган бола ўзини айбдор ҳис қила бошлайди. Бу эса кейинчалик ҳам айбдорлик ҳисси билан яшашига олиб келади.\n«Эртага яна келамиз!»\nБолани кўндириш учун айтиладиган бу гапнинг ёлғонлиги аниқ. Кейинроқ келамиз ёки умуман келмаймиз, дейишни эп кўрмаган ота-оналар шу гапни ишлатишади. Бола бунинг ёлғонлигини билганидан сўнг сизга бўлган ишончи сўнади.\nМана, бизнинг мисолларимиз тугади. Сизга маслаҳатимиз шуки, эртага фарзандингиз сиз билан қандай муносабатда бўлишини хоҳласангиз, бугун унга шундай муомала қилинг. Бола ҳам ўзича бир дунё, алоҳида бир шахс!\nФахриёрнинг «Излам» тўплами нашр этилди\n02:50 / 07.04.2017 1902\nГўзал ўрнакдаги сифатлар (10. Аҳдига вафодор бўлиш, ваъдасига хилоф қилмаслик)\nАллоҳ таоло Исро сурасининг 34оятида шундай дейди «Аҳдга вафо қилинглар. Албатта, аҳд масъул бўлган ишдир». « ». Абдуллоҳ ибн Амр давоми...\n00:25 / 28.05.2019 303\nАллоҳ – ҳамма нарсага қодир Зот\nБир дўстим бўлган воқеани ҳикоя қилиб берди. Ана шу ҳикоя бугунги кунимизга ва бугунги мавзуимизга анча мос тушади. Ҳозирда аёллар фарзандларининг жинсини давоми...\n22:51 / 28.11.2016 2214\n11:21 / 25.05.2018 2289\n20:00 / 10 август 300\n12:50 / 10 август 42\n12:50 / 10 август 25\n18:35 / 07 август 210\n17:20 / 05 август 73\n11:17 / 14 январь 79352


Тошкент ва Москва «Спутник V»ни Ўзбекистонда ишлаб чиқаришга келишиб олди – Газета.uz\nТошкент ва Москва «Спутник V»ни Ўзбекистонда ишлаб чиқаришга келишиб олди\nТошкент ва Москва Ўзбекистон ҳудудида «Спутник V» вакцинасини ишлаб чиқаришни йўлга қўйишга келишиб олди, дея маълум қилди РФ Соғлиқни сақлаш вазири Михаил Мурашко. Ўзбекистон томони ушбу таклифни 2020 йилнинг декабридаёқ билдирганди. Ўшанда ишлаб чиқариш майдони сифатида Tashkent Pharma Park ҳудуди таклиф этилган.\nLotinchada 29 май 2021, 17:05 Сиёсат\nЎзбекистон ва Россия «Спутник V» вакцинасини республика ҳудудида ҳамкорликда ишлаб чиқаришга келишиб олди. РИА Новости нашри Тошкентга ишчи ташриф билан келган РФ Соғлиқни сақлаш вазири Михаил Мурашкога таяниб ёзишича, Ўзбекистон томони дори воситаси ишлаб чиқариладиган майдонни ҳам танлаб бўлган.\nЖума куни президент Шавкат Мирзиёев Михаил Мурашкони қабул қилди ва соғлиқни сақлаш соҳасидаги лойиҳаларни амалга ошириш, шу жумладан, телемедицинани йўлга қўйиш масалаларини муҳокама қилди.\n«РФ президенти Владимир Путин ва Ўзбекистон президенти топшириқларига асосан «Спутник V»ни (Ўзбекистонда — таҳр.) ишлаб чиқаришни маҳаллийлаштиришга келишиб олдик», — дея Мурашконинг сўзларини келтирмоқда РИА Новости.\n«Ўзбекистон 24»га берган интервьюсида россиялик вазир турли йўналишлар, хусусан, тез ёрдам ва педиатрия бўйича лойиҳаларни биргаликда амалга ошириш ҳақида сўзлаб берган.\n«Бизнинг мутахассисларимиз пандемия даврида Ўзбекистон ҳудудида ишлашди. Шунингдек, Тошкентда Пирогов номидаги Москва тиббиёт университетининг филиалини очиш режалаштириляпти. Қолаверса, „Спутник V“ вакцинасини Ўзбекистон ҳудудида ишлаб чиқариш лойиҳасини амалга оширишга тайёргарлик кўрилмоқда», — деди у.\nМихаил Мурашко президент Шавкат Мирзиёевни «ноёб инсон» деб атади. «У биз тез ҳаракат қилаётганимизни кўриб турган бўлсада, „бу етарли эмас“, деяпти. Биз буни мутлақо қўллаб-қувватлаймиз», — деди вазир.\nРоссия Соғлиқни сақлаш вазирлиги раҳбари қўшимча қилишича, Ўзбекистон томони Россия вакцинаси учун ишлаб чиқариш майдончасини танлаб олган, ҳозирда лойиҳа ишлаб чиқилмоқда.\nЎзбекистон 23 апрель куни «Спутник V» вакцинасининг илк партиясини қабул қилиб олди, иккинчиси эса — 27 апрелда келтирилди.\nБош вазир Абдулла Арипов россиялик ҳамкасби Михаил Мишустин билан Казандаги учрашувида Москвадан «Спутник V» вакцинасини етказиб бериш ҳажмини ошириш ҳамда уни республикада ишлаб чиқариш масаласини кўриб чиқишни сўраганди.\n2020 йилнинг декабрида Ўзбекистон фармацевтика тармоғини ривожлантириш агентлиги Россиянинг коронавирусга қарши вакцинасини Tashkent Pharma Park ҳудудида ишлаб чиқаришни таклиф қилган эди.\n«„Спутник V“ вакцинаси амалдорлар учун олиб келинган деган қараш жуда нотўғри» — СЭС бошлиғи ўринбосари 6 май 2021, 15:25\nСпутник V вакцинаси билан эмланиш бепул — СЭС 27 апрель 2021, 16:24\nЎзбекистон Россияга коронавирусга қарши вакцинани биргаликда ишлаб чиқаришни таклиф қилди 7 декабр 2020, 11:48


Бош сахифа > Янгиликлар > Саҳро бағридаги мўъжиза\nҚизилқум саҳросининг қоқ марказида жойлашган мўъжиза шаҳар — Зарафшонинг барпо этилганига эллик йилга яқинлашиб қолган бўлса-да, шаҳар атрофидаги Букантов, Уру дараларида аниқланган петроглифлар бу ҳудудда эрамиздан аввалги мингйилликларда ҳам одамлар яшаганини исботлайди. Қирбукан қудуғи ёнидаги қоятошга чизилган одам-қуш сурати дунёнинг бор-йўғи саноқли бурчида учраши ҳам жаҳон олимларида катта қизиқиш уйғотиб келаяпти.\n50 йил. Айни пайтда қарийб 75 минг нафар аҳолисига эга 2,5 минг гектар майдонни эгаллаган шаҳар ўрнидаги тап-тақир ерни бир тасаввур қилиб кўринг. "Мурунтау" конининг кашф қилинишидан бошланган бунёдкорлик ишларининг кўламини бундан бошқача изоҳлаб бўлмаса керак. Бу, албатта, яйдоқ ернинг шаҳар кўринишини олиб, ҳудуднинг айни пайтга қадар босиб ўтган тараққиёт йўлида меҳнати сингган минг-минглаб кишиларнинг хизматини ҳам ифодалаб беради. Бугунги кунда Зарафшон саноат минтақаси сифатида мамлакатимиз иқтисодиётида муҳим ўрин тутади. Истиқлол йилларида ушбу ҳудуд инфратузилмасини яхшилашда ҳам, саноат корхоналарини модернизация қилишда ҳам улкан ишлар амалга оширилди. Натижада эса НКМК Марказий кон бошқармаси тасарруфидаги барча корхоналарнинг ишлаб чиқариш қувватлари ошди, меҳнат унумдорлиги яхшиланди.\nУшбу давр ичида 2-гидрометаллургия заводининг асосий блоклари қайта реконструкция қилинди ва янги технологиялар билан таъминланди. Айниқса, истиқлол йилларида Қизилқум фосфорит комплексининг ишга туширилиши кончиликда қўлга киритилган катта муваффақият бўлди. Эндиликда ҳар йили бу ерда бир миллион тоннадан зиёд фосфорит рудаси қазиб олинмоқда.\nБугунги кунда кичик бизнес ва хусусий тадбиркорлик иқтисодиётимизнинг муҳим таянчига айланиб бораяпти. Зарафшонда сўнгги йилларда амалга оширилган ишларни таҳлил қиладиган бўлсак, "Шаҳзод Зарафшон" хусусий корхонаси томонидан лойиҳа қиймати 150 миллион сўмлик, бир йилда икки юз тонна гўштни қайта ишловчи корхона фаолияти ишга туширилди. Катта қувватлардаги цехларни ишга туширган "Омад бизнес Зарафшон", "Зарафшон овози" МЧЖлари хусусида ҳам ана шундай фикрларни айтишимиз мумкин. Шаҳар аҳолисининг озиқ-овқат маҳсулотига бўлган талабини қондириш, ички бозорни арзон ва сифатли қишлоқ хўжалиги маҳсулотлари билан тўлдириш мақсадида паррандачилик корхоналари ва иссиқхоналар барпо этишга ҳам алоҳида эътибор қаратилмоқда. "Форум Зарафшон", "Саноат Зарафшон", "Шохруз Алмаз" ва "Шкода Транс Зарафшон" МЧЖлари томонидан бешта иссиқхона қурилиб, фойдаланишга топширилиши натижасида қиш фаслида ҳам аҳолини резавор сабзавотлар билан таъминлаш имконияти яратилди.\nЖорий ярим йиллик иқтисодий юксалиш якунларида бу корхоналарда ишлаб чиқарилган маҳсулотлар ҳажми тўла акс этган. Хусусан, бу даврда 25 миллиард сўмлик саноат маҳсулотлари, 20,9 миллиард сўмлик истеъмол товарлари, 3,4 миллиард сўмлик қишлоқ хўжалиги маҳсулотлари ишлаб чиқарилди. Агар тармоқлар бўйича қарайдиган бўлсак, барча тоифадаги хўжаликларда тирик вазнда 425 тонна гўшт, 986 тонна сут, 1,580 минг дона тухум етиштирилди. Бундан ташқари, аҳолига кўрсатилаётган пуллик хизматлар ҳажмининг ҳам ошиб бораётганини кўришимиз мумкин. Бу кўрсаткич 6 ой давомида 27,6 миллиард сўмни ташкил қилди.\nЎтган давр мобайнида шаҳарда ободонлаштириш борасида ҳам катта ҳажмдаги ишлар амалга оширилди. Хусусан, шаҳарда ўтган йилларда 10 гектардан зиёд янги боғларга асос солинди. Бунинг натижасида шаҳар яшил либосга бурканди.\nБиз мустақиллигимизнинг 23 йиллик тантаналари арафасида қўлга киритган ютуқларимизни фахр билан тилга оларканмиз, куни кеча матбуотда эълон қилинган Президентимизнинг фармонига биноан Зарафшон саноат касб-ҳунар коллежининг ишлаб чиқариш таълими устаси Эркинжон Давлатов ҳам бир гуруҳ юртдошларимиз қаторида "Шуҳрат" медали билан тақдирланганини алоҳида таъкидлаб ўтиш лозим.Қолаверса, бундай ютуқлар қаторида зарафшонлик ёшларнинг ҳам алоҳида ўрни бор. Зулфия номидаги давлат мукофоти соҳиби Моҳинур Қаҳрамонова, спортчиларимиз — Fафур Актамов, Анастасия Якуниналар ана шундай истеъдодли ёшларимизнинг ёрқин вакилларидир. Бу ютуқларимиз ёшларимизнинг порлоқ келажаги учун амалга оширилаётган ишларнинг самараси, десак муболаға бўлмайди.\n"Соғлом бола йили"да бу борадаги ишлар янада кенг кўламда олиб борилаяпти. Шаҳримизда ушбу номдаги дастур доирасида 9,3 миллиард сўмлик лойиҳалар амалга оширилиши белгиланган бўлиб, 4 миллиард сўмлик "Аквапарк" қурилиши бу борадаги тадбирларнинг энг йиригидир. Ҳозирда бу ерда юзлаб қурувчилар томонидан жадал суръатларда қурилиш ишлари амалга оширилаяпти.\nМўъжизалар — ўз-ўзидан пайдо бўлмайди. У кўпчиликнинг меҳнати, ақл-заковати эвазига яратилади. Истиқлол йилларида биз қўлга киритган улкан ютуқ — халқимиз бахти, эркинлик, шубҳасиз, ана шундай ишларнинг энг юксагидир. Ҳа, бизга бебаҳо туҳфаларни ҳадя этган 23 йиллик тараққиёт йўлимиздан ортга боқиб, улкан муваффақиятларимиз билан қувонар эканмиз, кейинги ривожланиш одимларимизда бу куч-ғайрат бағишлайди.\nКўрилганлар сони: 6007


28 ёшли талабанинг олий таълим муассасасида (ОТМ) ўқиши учун ҳақни унинг турмуш ўртоғи тўласа, СКнинг 378-моддаси 16-бандида назарда тутилган ЖШДС бўйича имтиёзни қўллаш мумкинми? Агар талаба учун бир йўла оиланинг учта аъзоси ҳақ тўласа, ҳақ тўлашда иштирок этиш улушини қандай тасдиқлаш мумкин? Контракт ҳақини тўлашда банк фоизига имтиёзни қўлласа бўладими?\nНорма давлат тили ва русча вариантларда фарқ қилади\n– Талаба учун ёшга доир чекловга нисбатан саволни бугунги кунда кўплар беришади, сабаби Солиқ кодексида ўзбек тилида ва унинг рус тилидаги таржимасида ушбу норма турлича ифодаланади (СК 378-м. 16-б.).\nЎзбек тилидаги матн мазмунидан эрининг (хотинининг) ёши муҳим эмаслиги англашилса-да, рус тилига таржимадан – имтиёзни фақат таълим олаётган эрининг (хотинининг) ёши 26дан ошмаган тақдирда қўллаш мумкинлиги келиб чиқади.\nМазкур вазиятда «Давлат тили ҳақида»ги Қонуннинг 8-моддасига амал қилиш зарур, унда бундай дейилган: «Ўзбекистон Республикасининг қонунлари, давлат ҳокимияти ва бошқарув органларининг бошқа ҳужжатлари давлат тилида қабул қилинади ва эълон этилади. Бу ҳужжатларнинг таржималари бошқа тилларда ҳам эълон қилинади.\nЧалкашликнинг олдини олиш учун муаммога қонунчилик органлари эътибор беришлари ва тез вақт оралиғида СКнинг таржима қилинган матнини ҳужжатнинг асл матнига мувофиқ келтиришлари керак.\nИштирок этиш улушини аниқлашдаги мураккабликлар\n– СКнинг янги таҳрири қабул қилиниши билан ОТМда талабанинг ўқиши учун ҳақ тўлашлари мумкин бўлган шахслар доираси кенгайтирилган. Ва бу ҳуқуқни қўллаш амалиётини мураккаблаштирди.\nУшбу жиҳатни Ўзбекистон Республикаси олий ўқув юртларида таълим олиш учун йўналтириладиган маблағларга жисмоний шахслардан олинадиган даромад солиғи бўйича имтиёзни қўллаш тартиби тўғрисидаги низомда (АВ рақами 2107, 27.05.2010 й.) қайд этиш зарур. Сабаби ҳозирча бухгалтерда ҳам, солиқни қўлловчи солиқ инспекторида ҳам унга зарур маълумотлар билан маълумотномани талаб қилиш учун асос мавжуд эмас.\nБанк фоизига имтиёзни қўллаш имконияти\n– Амалиётда бу талай низоларни келтириб чиқаради.